Diari Oficial de la Generalitat Valenciana


Sumari del DOGV 9507, del 09-01-2023 (2023/45)

RESOLUCIÓ de 2 de gener de2023, del president de la Generalitat, per la qual s'estableixen les bases reguladores, i s'aprova la convocatòria de ajudes dirigides a finançar, en 2023, projectes d'eficiència energètica i economia circular d'empreses d'allotjament turístic de la Comunitat Valenciana, en el marc del Pla de recuperació, transformació i resiliència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9507

Data del DOGV
:   09-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/45


Data del document
:   02-01-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de gener de2023, del president de la Generalitat, per la qual s'estableixen les bases reguladores, i s'aprova la convocatòria de ajudes dirigides a finançar, en 2023, projectes d'eficiència energètica i economia circular d'empreses d'allotjament turístic de la Comunitat Valenciana, en el marc del Pla de recuperació, transformació i resiliència. [2023/45]  
La Resolució de 31 de març de 2022, de la Secretaria d'Estat de Turisme (BOE 83, 07.04.2022) va publicar l'Acord de la Conferència Sectorial de Turisme, de 29 de març de 2022, sobre repartiment territorial de crèdit corresponent al pressupost de 2022, línia de finançament per a projectes d'eficiència energètica i economia circular d'empreses turístiques (C14.I4, línia d'actuació 2) del pla de recuperació, transformació i resiliència (d'ara en avant PRTR), finançat per la Unió Europea - Next Generation EU.  
L'acord de l'esmentada Conferència Sectorial es troba dins del marc de l'Instrument Europeu de Recuperació Next Generation EU, i es contemplen en el PRTR inversions en el Component 14 «Pla de modernització i competitivitat del sector turístic» per import de 220 milions d'euros dirigits a finançar projectes d'eficiència energètica i economia circular en empreses turístiques (mesura C14.I4, línia d'actuació 2).  
  
L'objectiu CID 227 del PRTR preveu que «entre les mesures específiques per a reduir el consum d'energia cal fer esment de la instal·lació de sensors per a monitorar i optimitzar aquest consum, el foment de l'ús de sistemes de gestió energètica (com el sistema de certificació segons la ISO 500001), la utilització de materials que afavorisquen l'aïllament tèrmic, l'ús de tecnologies més eficients en matèria energètica, i el recurs a elements exteriors, com ara ombres o jardins. (?)». Conformement amb això, i dins de l'objectiu general de reduir la pressió del turisme sobre el territori i el medi ambient, la mesura proposada persegueix incrementar la competitivitat de les nostres empreses turístiques mitjançant la incorporació d'elevats estàndards en matèria d'eficiència energètica i economia circular, per a reduir així la seua petjada de carboni i els costos energètics.  
L'obligació que tots els projectes finançats amb recursos del Mecanisme de Recuperació i Resiliència (d'ara en avant MRR) respecten el principi de no causar un perjudici significatiu al medi ambient («Do not Significant Harm», DNSH) està recollida en el Reglament (UE) 2021/241, de 12 de febrer, pel qual s'estableix l'MRR; la Comunicació de la Comissió 2021/C 58/01, de 12 febrer (Guia tècnica sobre l'aplicació del principi de «no causar un perjudici significatiu»); i la Decisió d'execució del Consell Europeu de 16 juny 2021, relativa a l'aprovació de l'avaluació del PRTR d'Espanya. Segons la definició del principi DNSH, continguda en l'article 17 del Reglament (UE) 2020/852, de 18 de juny, relatiu a l'establiment d'un marc per a facilitar les inversions sostenibles; i dins del marc general del Reglament (UE) 2018/1999, d'11 de desembre, sobre la governança de la Unió de l'Energia i de l'Acció pel Clima; tots els projectes d'inversió que es financen amb recursos derivats d'aquest acord han de respectar aquest principi, i les condicions de l'etiquetatge climàtic, tal com disposa la definició de l'actuació 2 de la Inversió 4 del Component 14 del PRTR (C14.I4.2).  
  
Tot això inclou el compliment de les condicions específiques assignades en el Component 14, mesura 4, en què s'emmarquen aquestes actuacions, tant en pel que fa al principi DNSH, com a l'etiquetatge climàtic, i especialment les recollides en els apartats 3, 6 i 8 del document del Component del pla, en l'annex a la CID i en l'Acord sobre les disposicions operatives.  
Les bases reguladores que s'aproven mitjançant la present resolució pretenen establir el marc jurídic necessari per a la concessió d'ajudes destinades a finançar projectes d'eficiència energètica i economia circular en empreses d'allotjament turístic de la Comunitat Valenciana, per a contribuir amb això a aconseguir els objectius mediambientals i energètics establits en la normativa de la Unió Europea mitjançant la realització d'actuacions de reforma d'edificis existents, amb independència de la naturalesa jurídica dels seus titulars, que afavorisquen la reducció del consum d'energia final i de les emissions de diòxid de carboni, mitjançant l'estalvi energètic, la millora de l'eficiència energètica i l'aprofitament de les energies renovables, segons el que s'estableix per l'article 7 de la Directiva 2012/27/UE, de 25 d'octubre de 2012, revisada per la Directiva 2018/2002,  
L'etiqueta climàtica assignada a aquesta línia d'actuació és la 024 «Eficiència energètica i projectes de demostració en pimes i mesures de suport», amb una contribució a objectius climàtics del 40%, d'acord amb l'annex VI del Reglament (UE) 2021/241, de 12 de febrer. Segons aquest objectiu, les subvencions que es convoquen mitjançant aquesta resolució han de contribuir a accelerar la renovació de les edificacions destinades a establiments d'allotjament turístic, amb la finalitat de millorar el seu rendiment energètic, reduir el seu consum d'energia, i contribuir a millorar la seua competitivitat turística, i la línia de finançament proposat és coherent amb els diferents programes d'ajuda per a la rehabilitació energètica en els edificis existents duts a terme pel Ministeri per a la Transició Ecològica i el Repte Demogràfic des de 2013 (programes PAREER de 2013; PAREER-CRECE de 2015; PAREER II de 2017; PREE de 2020; i PREE 5000 de 2021).  
A escala nacional, els fons per a finançar aquesta línia d'ajudes en el període 2021-2023 ascendeixen a 220 milions d'euros amb càrrec al PRTR, corresponent, en aplicació de la Llei 22/2021, de 28 de desembre, de Pressupostos Generals de l'Estat per a l'any 2022, un total de 170 milions d'euros al dit exercici (aplicació pressupostària 50.43ND.759) i d'ells 56.253.232 euros a la Comunitat Valenciana destinats a rehabilitar energèticament entorn de 214 establiments d'allotjament turístic, objectiu assignat a la Comunitat Valenciana en virtut de l'Acord adoptat a aquest efecte en la reunió de 29 de març de 2022, de la Conferència Sectorial de Turisme, acord que per a la seua posada en pràctica ha requerit que els fons assignats en la referidapartida pressupostària hagen sigut transferida a la Generalitat.  
La Generalitat té la competència exclusiva en matèria de turisme, segons allò que s'ha fixat en l'article 49.1.12a de l'Estatut d'Autonomia de la Comunitat Valenciana, que se atribueïx a la Presidència de la Generalitat, segons l'article 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions.  
L'article 4 del Decret llei 6/2021, d'1 d'abril, del Consell, de mesures urgents en matèria econòmic administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, modifica la redacció de l'article 160.2.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i determina que les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a l'aprovació mitjançant ordre de les oportunes bases reguladores de la concessió de les subvencions, que no tindran la consideració de disposicions de caràcter general.  
Així mateix, el Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra d'Ucraïna, modifica l'article 23 del Decret llei 6/2021, d'1 d'abril, relatiu a les bases reguladores i convocatòria de subvencions en règim de concurrència competitiva, que assenyala que «Per a la concessió de subvencions en règim de concurrència competitiva vinculades a inversions, accions o projectes inclosos en el Mecanisme de Recuperació i Resiliència i al RACT-EU s'aprovaran en un únic expedient, mitjançant resolució de la persona titular de la conselleria competent per raó de la matèria, les bases reguladores, la convocatòria i la modificació, si és el cas, del pla estratègic de subvencions. En aquests expedients únicament hauran de complir-se els següents tràmits amb caràcter d'urgència: resolució d'inici, informe de la Intervenció Delegada i informe de l'Advocacia General.»  
  
Les subvencions a concedir conforme a aquesta resolució reuneixen tots els requisits per a ser considerades ajudes d'Estat a l'efecte de l'article 107 i següents del TFUE, complint amb la normativa comunitària d'ajudes d'Estat i amb el que es disposa en el Reglament (UE) núm. 651/2014 de la Comissió, de 17 de juny de 2014 pel qual es declaren determinades categories d'ajudes compatibles amb el mercat interior i les seues modificacions [Reglament (UE) 2017/1084 de la Comissió, de 14 de juny de 2017, Reglament (UE) 2020/972 de la Comissió, de 2 de juliol de 2020 i Reglament (UE) 2021/1237 de la Comissió, de 23 de juliol de 2021] (d'ara en avant RGEC).  
Amb aquesta resolució s'acompleix el que es disposa en la Llei 38/2003, de 17 de novembre, general de subvencions, en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, i en la Llei 1/2015, de 6 febrer, de la Generalitat.  
En el procés d'elaboració d'aquesta resolució, i d'acord amb l'article 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i amb l'article 23 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a recolzar la recuperació de la crisi conseqüència de la Covid-19, en la redacció donada per l'article 19 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra d'Ucraïna, s'han emés els informes preceptius de l'Advocacia General de la Generalitat, així com de la Intervenció Delegada.  
L'article 8.1 de la Llei 38/2003, de 17 de novembre, general de subvencions, amb caràcter de normativa bàsica, i l'article 164.a de la Llei 1/2015, de 6 de febrer, de la Generalitat, disposen l'obligatorietat dels departaments del Consell i els seus organismes públics de concretar, amb caràcter previ, en el seu pla estratègic de subvencions, les subvencions que pretenguen atorgar.  
Mitjançant la Resolució de 26 de febrer de 2021, de la Presidència de la Generalitat, es va aprovar el Pla Estratègic de Subvencions de la Presidència de la Generalitat i els seus organismes públics, per al període 2021-2023, modificat posteriorment per la Resolució de 28 de març de 2022, de la Presidència de la Generalitat. L'apartat 10 del Pla Estratègic de Subvencions referit disposa que «Si es produeixen modificacions pressupostàries degudament fonamentades, cofinançament de nous projectes o projectes existents, transferència de fons finalistes, o qualsevol altra causa degudament justificada, caldrà enviar un informe fonamentat a la Sotssecretaria de la Presidència, i es podrà actualitzar aquest pla».  
La competència per a l'aprovació del pla estratègic de subvencions de la Presidència de la Generalitat i el seu sector públic instrumental està delegada en la Sotssecretària de la Presidència de la Generalitat, en virtut del que disposa l'apartat seté, lletra h), de la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència.  
  
La urgència en els terminis de la publicació de la convocatòria d'aquestes subvencions aconsella que la competència per a l'aprovació de la modificació del citat pla estratègic siga excepcionalment reclamada perla Presidència de la Generalitat, òrgan competent per a l'aprovació d'aquesta resolució, d'acord amb el que s'estableix en l'article 10 de la Llei 40/2015, d'1 d'octubre, de règim jurídic del sector públic, i això únicament a l'efecte d'incorporar a aquest Pla la línia de subvenció vinculada a aquestes subvencions i als quals es fa referència en l'annex I de aquesta resolució.  
En virtut de tot això, complits els tràmits procedimentals oportuns, vistes la Llei 39/2015, d'1 d'octubre, del procediment administratiu comú de les administracions públiques; la Llei 38/2003,de 17 de novembre, general de subvencions, i el Reglament que la desplega; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, el Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra d'Ucraïna, la Llei 40/2015, d'1 d'octubre, de règim jurídic del sector públic i la resta de normes que li siguen aplicables, resolc:  
  
Primer  
Reclamar, per raons d'urgència, la competència per a la modificació del vigent Pla estratègic de subvencions de la Presidència de la Generalitat i els seus organismes públics per al període 2021-2023, a l'únic efecte d'incorporar la línia de subvenció a la qual es fa referència en l'annex I a aquesta resolució.  
  
Segon  
Establir les bases reguladores per a la concessió de les ayudas destinades a finançar projectes de millora de l'eficiència energètica i economia circular d'empreses d'allotjament turístic de la Comunitat Valenciana en el marc del Pla de recuperació, transformació i resiliència (PRTR), bases que figuren com a annex II a aquesta resolució.  
  
Tercer  
Convocar, per a l'exercici 2023, subvencions destinades a finançar projectes de millora de l'eficiència energètica en allotjaments turístics de la Comunitat Valenciana en el marc del PRTR finançat per la Unió Europea Next Generation EU, convocatòria que es detalla en l'annex III a aquesta resolució.  
  
Quart  
Es faculta la persona titular de la secretaria autonòmica competent en matèria de turisme, a dictar els actes, resolucions i instruccions que siguen escaients per a l'aplicació d'aquesta resolució.  
  
Cinqué  
La present resolució fa efecte des de l'endemà de ser publicada en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. en el termini de dos mesos a comptar de l'endemà de la publicació, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant l'òrgan que dicta la present resolució, en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 2 de gener de 2023.- El president de la Generalitat: Ximo Puig i Ferrer.  
  
  
  
ANNEX I  
Modificació del Pla Estratègic de Subvencions de la Presidència de la Generalitat i els seus organismes públics per al període 2021-2023, mitjançant la incorporació a l'entitat Turisme Comunitat Valenciana de la següent línia de subvenció:  
  
Objectiu estratègic 2: Increment de la competitivitat de l'oferta turística valenciana.  
Objectiu operatiu: Foment, en col·laboració amb entitats locals i empreses vinculades al desenvolupament turístic sostenible del territori, de la realització d'actuacions que facen més competitiva la nostra oferta turística sobre la base del valor afegit dels seus recursos, la qualitat dels serveis que s'ofereixen i la singularitat de l'experiència turística.  
Línia d'actuació: Foment de la competitivitat empresarial  
Línia de subvenció: S1066000. Projectes d'eficiència energètica en allotjaments turístics  
1. Objectius operatius que es pretenen:  
Finançar actuacions de millora de l'eficiència energètica en allotjaments turístics de la Comunitat Valenciana en el marc del Pla de recuperació, transformació i resiliència (PRTR) finançat a través el mecanisme Next Generation EU.  
2. Termini necessari per a la seua consecució:  
Balanç anual al desembre de 2023  
3. Sectors, persones i entitats destinatàries:  
Empreses d'allotjament turístic inscrites en el Registre de Turisme de la Comunitat Valenciana en la data d'inici del termini de presentació de sol·licituds.  
4. Costos previsibles:  
2023: 30.422.032,00 euros (capítol VII)  
5. Fonts de finançament:  
Mecanisme de Recuperació i Resiliència (MRR), instrument financer inclòs en l'instrument europeu de recuperació Next Generation EU, contemplat en el Component 14 «Pla de modernització i competitivitat del sector turístic», Inversió 4 «Finançament de projectes d'eficiència energètica i economia circular en empreses turístiques», línia d'actuació 2, del PRTR.  
6. Procediment de concessió:  
Règim de concurrència competitiva, amb un sol criteri, que és l'ordre de presentació de sol·licituds.  
7. Indicadors de seguiment i sistema d'avaluació:  
- Grau d'execució pressupostària, expressat en termes percentuals respecte de l'import pressupostat.  
- Nombre de sol·licituds tramitades.  
- Nombre de projectes subvencionats.  
  
  
  
ANNEX II  
Bases reguladores  
  
BASE PRIMERA. Objecte i finalitat  
BASE SEGONA. Procedència dels fons i determinació de l'import de la subvenció  
BASE TERCERA. Compatibilitat de les ajudes  
BASE QUARTA. Persones beneficiàries i requisits a complir  
BASE CINQUENA. Requisits i obligacions de les persones beneficiàries  
BASE SEXTA. Actuacions i despeses subvencionables, exclusions i règim de ajudes  
BASE SETENA. Procediment de concessió, selecció de persones beneficiàries i crèdit pressupostari  
BASE HUITENA. Inici del procediment, sol·licituds i documentació  
BASE NOVENA. Ordenació i instrucció  
BASE DESENA Proposada de resolució i tràmit d'audiència  
BASE ONZENA. Resolució, modificació i recursos  
BASE DOTZENA. Bestretes i justificació de les subvencions concedides  
BASE TRETZENA. Pèrdua, minoració o reintegrament de la subvenció  
BASE CATORZENA. Publicitat, transparència i subministrament d'informació  
BASE QUINZENA. Infraccions i sancions  
BASE SETZENA. Marc normatiu  
BASE DISSETENA. Pla de control de subvencions  
  
BASE PRIMERA. Objecte i finalitat  
1. Constitueix l'objecte d'aquestes bases reguladores establir les condicions essencials de l'atorgament de ajudes dirigides a aconseguir els objectius relacionats amb la Mesura C14.I4, línia d'actuació 2, del Component 14 del Pla de recuperació, transformació i resiliència d'Espanya (d'ara en avant PRTR), Pla aprovat per la Decisió d'Execució del Consell Europeu, de data 13 de juliol de 2021.  
2. La finalitat de aquestes ajudes és facilitar l'execució de projectes de millora de l'eficiència energètica i economia circular de las empreses turístiques definides en l'article 55 de la Llei 15/2018, 7 de juny, de la Generalitat, de turisme, oci i hospitalitat de la Comunitat Valenciana, i concordants del Decret 10/2021, de 22 de gener, del Consell, d'aprovació del Reglament regulador de l'allotjament turístic en la Comunitat Valenciana.  
3. Les presents bases queden únicament circumscrites a l'àmbit temporal de la convocatòria que figura en l'annex III d'aquesta resolució.  
  
BASE SEGONA. Procedència dels fons i determinació de l'import de la subvenció  
  
1. Les subvencions es concedeixen amb càrrec als fons assignats a la Comunitat Valenciana en l'Acord de la Conferència Sectorial de Turisme, de 29 de març de 2022, sobre repartiment territorial de crèdit corresponent al pressupost de 2022, de la línia de finançament per a projectes d'eficiència energètica i economia circular d'empreses d'allotjament turístic del PRTR.  
2. La convocatòria ha d'establir les regles per a determinar l'import de la subvenció, atenent les característiques d'aquesta i d'acord amb els principis següents:  
a) Publicitat, transparència, concurrència, objectivitat, igualtat i no discriminació.  
b) Eficàcia en el compliment dels objectius fixats per l'òrgan concedent.  
c) Eficiència en l'assignació i la utilització dels recursos públics.  
  
BASE TERCERA. Compatibilitat de les ajudes  
En compliment del que s'estableix en l'article 8 del RGEC, aquestes ajudes podran acumular-se amb:  
a) Qualsevol altra ajuda estatal, sempre que aquestes mesures d'ajuda es referisquen a costos subvencionables identificables diferents.  
b) Qualsevol altra ajuda estatal, corresponent - parcial o totalment- als mateixos costos subvencionables, únicament si tal acumulació no supera la intensitat d'ajuda o l'import d'ajuda més elevats aplicables a aquesta ajuda en virtut del RGEC.  
Aquestes ajudes no s'acumularan amb ajudes de minimis relatives als mateixos costos subvencionables si tal acumulació dona lloc a una intensitat d'ajuda superior a l'establida en el capítol III del RGEC.  
  
En tot cas, de conformitat amb l'article 9 del Reglament (UE) 2021/241, de 12 de febrer, les reformes i els projectes d'inversió que es financen amb càrrec al Mecanisme de Recuperació i Resiliència (d'ara endavant, MRR) podran rebre ajuda d'altres programes i instruments de la Unió Europea, sempre que aquesta ajuda no cobrisca la mateixa despesa finançable.  
  
BASE QUARTA. Persones beneficiàries i requisits a complir  
1. Podran obtindre la condició de persones beneficiàries de la subvenció les persones físiques o jurídiques de naturalesa privada, sempre que tinguen residència fiscal a Espanya, i siguen titulars, com a propietàries o explotadores, d'establiments destinats a allotjament turístic en qualsevol de les modalitats contemplades en l'article 64 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i es troben inscrites en el Registre de Turisme de la Comunitat Valenciana.  
2. En el cas que la persona sol·licitant de l'ajuda no siga la propietària de l'establiment d'allotjament turístic objecte d'actuacions de millora d'eficiència energètica haurà d'aportar addicionalment la documentació o el contracte vigent que la faculte expressament per a escometre la inversió per a la qual sol·licita l'ajuda.  
3. Quan la beneficiaria de la subvenció siga una persona física, aquesta haurà de posseir la nacionalitat espanyola o la d'algun dels Estats membres de la Unió Europea o de l'Espai Econòmic Europeu o Suïssa. En el cas de persones estrangeres no comunitàries, hauran de tindre el seu domicili fiscal i centre operatiu permanent a Espanya i mantindre'ls, almenys, durant el període d'execució de les activitats objecte de subvenció.  
4. Quan les destinatàries últimes siguen persones jurídiques, aquestes hauran d'acreditar que es troben constituïdes com cal, segons la normativa que els resulte aplicable.  
5. No podran obtindre la condició de persones beneficiàries d'aquestes ajudes:  
a) Els qui no complisquen alguna de les circumstàncies previstes en l'article 21 del Reglament de la Llei general de subvencions, aprovat per Reial decret 887/2006, de 21 de juliol. En aquest context, la destinatària de la subvenció subscriurà, juntament amb la sol·licitud d'ajuda, una declaració responsable que acredite no tindre pendents obligacions de reintegrament de subvencions o ajudes o, si és el cas, el compliment d'aquestes, segons els termes establits en aquest article. La destinatària de la subvenció haurà també de trobar-se al corrent en el compliment de la resta d'obligacions establides en l'article 13 de la Llei 38/2003, de 17 de novembre, general de subvencions, entre les quals, trobar-se al corrent en el compliment de les seues obligacions tributàries i amb la Seguretat Social, tenint present el que s'estableix per la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, així com en l'article 28 de la Llei 39/2015, d'1 d'octubre, del procediment administratiu comú de les administracions públiques, i en l'article 95.1.k de la Llei 58/2003, de 17 de desembre, general tributària; i considerant-se referent a això que, amb la presentació de la seua sol·licitud d'ajuda, autoritza l'òrgan administratiu concedent a obtindre directament l'acreditació de les circumstàncies previstes en els articles 18 i 19 del Reglament general de subvencions, a través de certificats telemàtics, i en aquest cas la persona sol·licitant no haurà d'aportar la corresponent certificació. No obstant això, la sol·licitant podrà denegar expressament el consentiment, i llavors haurà d'aportar les certificacions corresponents.  
  
b) Les empreses que es troben en situació de crisi, segons la definició que a aquest efecte es fa en l'article 2.18 del Reglament (UE) 651/2014, de 17 de juny, de 2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del TFUE (DO L 187 de 26.6.2014 i les seues modificacions [Reglament (UE) 2017/1084 de la Comissió, de 14 de juny de 2017, Reglament (UE) 2020/972 de la Comissió, de 2 de juliol de 2020 i Reglament (UE) 2021/1237 de la Comissió, de 23 de juliol de 2021 (RGEC), i en les directrius sobre ajudes estatals de salvament i reestructuració d'empreses no financeres en crisis (Comunicació de la Comissió, 2014/C 249/1, de 31.07.2014).  
c) Les empreses que es troben subjectes a una ordre de recuperació pendent sobre qualsevol ajuda o subvenció que els haguera sigut atorgada amb anterioritat, bé per haver-se declarat ajuda il·legal i incompatible amb el mercat interior, bé per qualsevol tipus d'incompliment de les obligacions que li estigueren atribuïdes en la concessió.  
d) Les empreses dels sectors d'activitat econòmica o règims d'ajudes específics continguts en els punts 2n, 3r, 4t i 5é de l'article 1 del RGEC.  
6. Les persones beneficiàries hauran de destinar l'import íntegre de la subvenció concedida al pagament de les corresponents actuacions subvencionables.  
  
BASE CINQUENA. Obligacions de les persones beneficiàries  
Les persones destinatàries últimes de les ajudes hauran de complir les següents obligacions:  
a) Complir la finalitat i executar l'actuació que fonamenta la concessió de les subvencions sol·licitades dins del termini previst en la resolució de concessió, destinant l'import íntegre de l'ajuda al pagament de les corresponents actuacions.  
b) Justificar la realització de les actuacions en els termes establits en aquestes bases reguladores i la corresponent convocatòria de subvenció, facilitant les comprovacions encaminades a validar la correcta realització de les actuacions objecte de la subvenció i aportant a aquest efecte la documentació que li siga requerida, així com els valors dels indicadors, fites i objectius efectivament aconseguits.  
c) Sotmetre's a qualssevol altres actuacions de comprovació i control financer que puga realitzar l'entitat convocant, la Secretaria General de Fons Europeus, la Intervenció General de l'Administració de l'Estat, el Tribunal de Comptes, els òrgans de control de la Comissió Europea i a qualssevol altres actuacions de control establides en la normativa aplicable a la gestió d'ajudes cofinançades amb fons europeus, aportant per a això tota la informació que els siga requerida.  
  
d) Complir les obligacions que s'estableixen en la Llei 38/2003, de 17 de novembre, general de subvencions, i entre aquestes les assenyalades en els articles 13 i 14 d'aquesta, i han de trobar-se al corrent en el compliment de les seues obligacions tributàries amb la Hisenda Estatal, l'Agència Tributària Valenciana, així com davant la Seguretat Social, i no han de ser deutores per reintegrament de subvencions.  
e) Custodiar i conservar la documentació de l'activitat finançada pel MRR de conformitat amb l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió. Per al cas de subvencions menors o iguals a 60.000 - aquest període s'estableix en tres anys, i si l'import és major, ha de conservar-se la documentació justificativa durant cinc anys a comptar des del pagament total de l'ajuda, segons l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018.  
  
f) Complir les obligacions d'informació, comunicació i publicitat establides en l'article 34 del Reglament (UE) 2021/241 del Parlament Europeu i del Consell de 12 de febrer de 2021 i la normativa europea i nacional que ho desenvolupe.  
g) Garantir el ple compliment del principi de «no causar un perjudici significatiu al medi ambient» (principi do no significant harm - DNSH) i l'etiquetatge climàtic i digital, d'acord amb el que es preveu en el PRTR, aprovat per Consell de Ministres el 27 d'abril de 2021 i pel Reglament (UE) núm. 2021/241 del Parlament Europeu i del Consell, de 12 de febrer de 2021, pel qual s'estableix l'MRR, en l'annex VI del qual s'inclouen els camps d'intervenció als quals corresponen les actuacions subvencionables, així com amb el que es requereix en la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya (CID). En cas d'incompliment del principi DNSH, de l'etiquetatge climàtic o de les condicions recollides en l'annex a la CID i en els apartats 3, 6 i 8 del Component 14 del PRTR, s'hauran de reintegrar les quanties percebudes.  
  
h) Informar de qualsevol sospita de frau, podent utilitzar qualsevol dels canals de comunicació que establisca Turisme Comunitat Valenciana.  
i) Garantir que l'actuació finançada complisca les condicions de durabilitat que es pogueren determinar en el marc del MRR o, en defecte d'això, les que es disposen en l'article 31 de la Llei 38/2003, de 17 de novembre.  
j) Complir la normativa europea i nacional que els resulte aplicable, i en particular, les obligacions que es deriven del compliment del Reglament del MRR, amb la normativa reguladora de les ajudes d'Estat i igualment la resta de normativa europea i nacional aplicable, especialment, les mesures relatives a evitar frau, corrupció, conflicte d'interessos o doble finançament, en protecció dels interessos financers de la Unió Europea, així com la resta d'obligacions establides en l'article 14 de la Llei 38/2003, de 17 de novembre, i en la seua normativa de desplegament que siga aplicable.  
k) Comunicar immediatament, fins i tot durant la tramitació de la sol·licitud, a l'òrgan instructor o al concedent, l'obtenció d'altres subvencions, ajudes, ingressos o recursos que financen les activitats subvencionades, així com qualsevol modificació de les condicions que puguen motivar o hagueren motivat tal reconeixement i que poguera determinar la pèrdua sobrevinguda del dret a la subvenció.  
l) Acreditar la titularitat real de l'allotjament turístic, i en el seu cas, la facultat expressa per a escometre la inversió subvencionable, autoritzar la cessió de dades quan siga necessari, així com aportar totes les declaracions responsables que s'exigisquen per les autoritats competents, segons la normativa nacional i europea en compliment de les obligacions exigibles en el marc del PRTR i el Reglament (UE) 2021/241. Ja que són programes d'ajudes desenvolupats en el marc del MRR, es consideraran obligacions per a la persona destinatària última, el registre de les seues dades en una base de dades única mantinguda per l'estat membre, així com la subjecció als controls duts a terme pels organismes europeus: Comissió Europea, Oficina de Lluita contra el Frau, Tribunal de Comptes Europeu i Fiscalia Europea.  
m) Autoritzar l'entitat concedent de la subvenció a recaptar tota la informació necessària, en particular la de caràcter tributari o econòmic que fora legalment pertinent per a acreditar el compliment dels requisits en el marc de la col·laboració que s'establisca amb l'Agència Estatal de l'Administració Tributària, la Direcció General del Cadastre, les entitats gestores de la Seguretat Social i altres administracions públiques competents. En cas de no autoritzar les consultes s'haurà d'acreditar documentalment el compliment d'aquests requisits.  
n) En el supòsit d'adquisició, construcció, rehabilitació i millora de béns inventariables, destinar els béns a la fi concreta per a la qual es va concedir la subvenció, durant un període que no podrà ser inferior a cinc anys en cas de béns inscriptibles en un registre públic, ni a dos anys per a la resta de béns. En el cas de béns inscriptibles en un registre públic, haurà de fer-se constar en l'escriptura aquesta circumstància, quan així siga procedent en la resolució de concessió, així com l'import de la subvenció concedida. Aquests fets han de ser inscrits en el registre públic corresponent.  
BASE SISENA. Actuacions i despeses subvencionables, exclusions i règim de ajudes.  
1. Les actuacions subvencionables hauran de realitzar-se necessàriament en les modalitats d'establiments d'allotjament turístic que s'indiquen en la convocatòria d'aquestes subvenciones  
2. En totes les sol·licituds de finançament d'actuacions per a les quals se sol·licita subvenció, s'haurà de justificar la consecució d'una reducció del consum d'energia primària no renovable del 30 % respecte de la situació de partida, mitjançant el certificat d'eficiència energètica de l'edifici existent en el seu estat actual i el certificat d'eficiència energètica de l'edifici aconseguit després de la reforma.  
3. L'estalvi d'energia final aconseguit és computat a l'efecte del compliment dels objectius d'estalvi d'energia final de l'article 7 de la Directiva 2012/27/UE, de 25 d'octubre de 2012, revisada per la Directiva 2018/2002, de conformitat amb el que es disposa en la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència. Aquest estalvi energètic no podrà ser objecte de doble còmput, per les persones obligades, a l'efecte del compliment de l'objectiu d'estalvi acumulat d'energia per al període 2014-2020 de l'article 7 de l'esmentada directiva. Per al càlcul de l'estalvi d'energia final i l'elegibilitat de les actuacions és aplicable la Recomanació (UE) 2019/1658 de la Comissió, de 25 de setembre de 2019, relativa a la transposició de les obligacions d'estalvi d'energia en virtut de la Directiva d'eficiència energètica.  
  
4. No seran actuacions subvencionables les següents:  
a) Les realitzades en edificis de nova construcció.  
b) Les intervencions en edificis existents que suposen una ampliació, en la qual s'incremente la superfície o volum construït.  
c) Les intervencions en edificis existents que comporten un canvi d'ús de l'edifici.  
d) I les activitats incloses en la llista d'exclusió establida en la Decisió d'Execució del Consell Europeu, relativa a l'aprovació de l'avaluació del pla de recuperació i resiliència d'Espanya.  
e) Les inversions dirigides al compliment de normativa comunitària ja adoptada, fins i tot si està encara no està en vigor, ni els costos no vinculats directament a la consecució d'un nivell més elevat d'eficiència energètica.  
5. L'objectiu CID 227 del PRTR determina que, «entre les mesures específiques per a reduir el consum d'energia cal citar la instal·lació de sensors per a monitorar i optimitzar aquest consum, el foment de l'ús de sistemes de gestió energètica (com el sistema de certificació segons l'ISO 500001), la utilització de materials que afavorisquen l'aïllament tèrmic, l'ús de tecnologies més eficients en matèria energètica, i el recurs a elements exteriors, com ombres o jardins. (?)».  
  
6. Segons això, les subvenciones s'han de destinar a actuacions en edificis complets existents (OPCIÓ A) l'ús de la qual siga el d'allotjament turístic o, excepcionalment, a establiments que ocupen parcialment un edifici (OPCIÓ B) sempre que el pressupost destinat a aquesta última opció no supere el 50 per cent del crèdit assignat a cada comunitat autònoma.  
Es considera que també conformen la totalitat de l'edificació (Opció A) aquells allotjaments turístics amb locals integrats en l'edificació amb accés directe des de la via pública.  
Així mateix, les actuacions subvencionables han d'enquadrar-se en una o diverses de les següents tipologies i complir els requisits específics que s'estableixen per a cadascuna d'aquestes:  
a) Millora de l'eficiència energètica de l'envolupant tèrmica (tipologia d'actuació 1).  
b) Millora de l'eficiència energètica i ús d'energies renovables en les instal·lacions tèrmiques de calefacció, climatització, refrigeració, ventilació i aigua calenta sanitària, inclosa la instal·lació de xarxes de calor i fred alimentades per fonts d'energia renovable i/o calor residual per a complexos turístics de diversos edificis (tipologia d'actuació 2).  
  
En concret, aquesta tipologia es desglossa en:  
b.1. Substitució d'energia convencional per energia solar tèrmica (subtipologia d'actuació 2.1).  
b.2. Substitució d'energia convencional per energia geotèrmica (subtipologia d'actuació 2.2).  
b.3. Substitució d'energia convencional per biomassa en les instal·lacions tèrmiques (subtipologia d'actuació 2.3).  
b.4. Millora de l'eficiència energètica dels sistemes de generació no inclosos en les subtipologies de la 2.1 a la 2.3 (subtipologia d'actuació 2.4).  
b.5. Millora de l'eficiència energètica dels subsistemes de distribució, regulació, control i emissió de les instal·lacions tèrmiques (subtipologia d'actuació 2.5).  
c) Millora de l'eficiència energètica de les instal·lacions d'il·luminació (tipologia d'actuació 3).  
7. Donat el caràcter incentivador de les subvencions, només s'admetran actuacions per part de les persones beneficiàries, iniciades amb posterioritat a la data de registre de la seua sol·licitud de subvenció?, i no es pot considerar elegible cap cost relatiu a l'execució de l'actuació que haja sigut facturat amb anterioritat, sense perjudici dels costos corresponents a actuacions preparatòries que siguen necessaris per a presentar la sol·licitud o dur a terme les corresponents inversions, com poden ser projecte, memòries tècniques, certificats, etc., que sí que podran ser considerats subvencionables, encara que hagen sigut facturats amb anterioritat, sempre que, en tot cas, aquestes actuacions preparatòries s'hagueren iniciat amb data posterior a l'1 de gener de 2022.  
  
8. Addicionalment, hauran de complir-se els següents requisits per a l'atorgament de les subvenciones:  
a) L'edifici en el qual es facen les actuacions finançables haurà d'haver-se construït amb anterioritat a l'1 de gener de l'any 2007, la qual cosa es justificarà mitjançant una còpia de la consulta i certificació de bé immoble obtinguda de la seu electrònica del cadastre..  
b) Almenys el 70 % (en pes) dels residus de construcció i demolició no perillosos (a exclusió del material natural esmentat en la categoria 17 05 04 en la Llista europea de residus establida per la Decisió 2000/532/EC) generats en el lloc de construcció es prepararà per a la reutilització, el reciclatge i valorització, incloses les operacions de farciment, de manera que s'utilitzen residus per a substituir altres materials, d'acord amb la jerarquia de residus establida en l'article 8 de la Llei 22/2011, de 28 de juliol, de residus i sòls contaminats i amb el Protocol de gestió de residus de construcció i demolició de la UE.  
  
Els operadors hauran de limitar la generació de residus en els processos relacionats amb la construcció i demolició, de conformitat amb el Protocol de gestió de residus de construcció i demolició de la UE i tenint en compte les millors tècniques disponibles i utilitzant la demolició selectiva per a permetre l'eliminació i manipulació segura de substàncies perilloses i facilitar la reutilització i reciclatge d'alta qualitat mitjançant l'eliminació selectiva de materials, utilitzant els sistemes de classificació disponibles per a residus de construcció i demolició.  
  
Així mateix, s'establirà que la demolició es duga a terme preferiblement de manera selectiva i la classificació es realitzarà de manera preferent en el lloc de generació dels residus. Els dissenys dels edificis i les tècniques de construcció donaran suport a la circularitat i, en particular, demostraran, amb referència a l'ISO 20226 o altres normes per a avaluar la capacitat de desmuntatge o adaptabilitat dels edificis, com estan dissenyats per a ser més eficients en l'ús de recursos, adaptables, flexibles i desmuntables per a permetre la reutilització i reciclatge.  
c) En matèria de rehabilitació energètica, els components i materials de construcció utilitzats en el desenvolupament de les actuacions previstes en aquesta mesura no contindran amiant ni substàncies molt preocupants identificades a partir de la llista de substàncies subjectes a autorització que figura en l'annex XIV del Reglament (CE) número 1907/2006, del Parlament Europeu i del Consell, de 18 de desembre de 2006, relatiu al registre, l'avaluació, l'autorització i la restricció de les substàncies i preparats químics (REACH), pel qual es crea l'Agència Europea de Substàncies i Preparats Químics, es modifica la Directiva 1999/45/CE i es deroguen el Reglament (CEE) número 793/93 del Consell i el Reglament (CE) número 1488/94 de la Comissió, així com la Directiva 76/769/CEE del Consell i les directives 91/155/CEE, 93/67/CEE, 93/105/CE i 2000/21/CE de la Comissió.  
9. Addicionalment al que s'indica en l'apartat 2 d'aquest article, les actuacions objecte de subvenció han de millorar la qualificació energètica total de l'edifici en, almenys, una lletra mesurada en l'escala d'emissions de diòxid de carboni (kg CO2 /m² any), respecte de la qualificació energètica inicial de l'edifici.  
Aquest criteri no s'aplicarà en els següents casos:  
a) Quan l'edifici acredite tindre una qualificació energètica A i es proposen mesures de millora; en aquest cas, l'ajuda addicional que s'aplicarà és la corresponent a la lletra A, per a aquest criteri.  
b) Quan l'edifici no compte amb un procediment per a la seua qualificació energètica. En aquest cas haurà de reduir el seu consum d'energia primària no renovable en un 30 % per cent com a efecte equivalent a la millora d'una lletra.  
Aquesta millora de la seua qualificació energètica podrà obtindre's mitjançant la realització d'una tipologia d'actuació o una combinació de diverses, així com mitjançant la realització de mesures parcials d'una o diverses actuacions diferents. La certificació energètica de l'edifici es realitzarà d'acord amb la normativa que regule el procediment bàsic per a la certificació de l'eficiència energètica dels edificis, mitjançant la utilització d'algun dels programes informàtics oficials reconeguts.  
  
10. Les actuacions objecte de subvenció hauran de complir la normativa vigent que els siga aplicable, així com comptar amb les preceptives llicències i autoritzacions administratives, en el cas que aquestes ho requerisquen.  
Singularment, es tindran en compte els aspectes següents:  
a) En la rehabilitació d'edificis es tindran en consideració les directrius recollides en la Directiva (UE) 2018/844 relativa a l'eficiència energètica dels edificis de cara al fet que siguen edificis de consum d'energia quasi nul, tot per a reduir de manera significativa el consum d'energia primària no renovable.  
b) Les mesures de rehabilitació permetran contribuir a l'adaptació dels edificis al canvi climàtic, adoptant les solucions d'adaptació que siguen possibles en el marc de les opcions que permeta l'edificació existent i la seua protecció, en cas que siguen edificis protegits, com la utilització de cobertes vegetals, tendals, zones d'ombreig, etc.  
  
c) Per a evitar l'impacte de l'obra, s'identificaran i abordaran els riscos de degradació ambiental relacionats amb la preservació de la qualitat de l'aigua i la prevenció de l'estrés hídric, d'acord amb un pla de gestió d'ús i protecció de l'aigua.  
d) Els components i materials de construcció utilitzats en la construcció que puguen entrar en contacte amb les persones usuàaries emetran menys de 0,06 mg de formaldehid per m³ de material o component i menys de 0,001 mg de compostos orgànics volàtils cancerígens de categories 1A i 1B per m³ de material o component, després de prova d'acord amb CEN/TS 16637 i ISO 16429-3 o altres condicions de prova estandarditzades i mètodes de determinació comparables. Quan la nova construcció estiga situada en un lloc potencialment contaminat (lloc brownfield), el lloc és subjecte d'una investigació de contaminants potencials, utilitzant la norma ISO 18707. A més, s'adoptaran mesures per a reduir el soroll, la pols i les emissions contaminants durant la fase d'obra i s'executaran les actuacions associades a aquesta mesura sempre complint la normativa d'aplicació vigent quant la possible contaminació de sòls i aigua.  
e) Quan les actuacions de rehabilitació tinguen lloc en àrees sensibles a la biodiversitat (inclosa la xarxa Natura 2000 d'àrees protegides, llocs del Patrimoni Mundial de la UNESCO i àrees clau per a la biodiversitat, així com altres àrees protegides) o en àrees pròximes, es requerirà el compliment dels articles 6 (3) i 12 de la Directiva d'hàbitats i de l'article 5 de la Directiva d'ocells. A més, quan siga preceptiu, es durà a terme una Avaluació d'Impacte Ambiental (EIA) d'acord amb la Directiva EIA.  
11. En la convocatòria s'establira el cost elegible màxim i mínim de les actuacions que seran objecte d'ajuda dins del programa.  
  
Segons això, la convocatòria especificara el règim d'ajudes d'estat aplicable, tenint en compte  
a) La intensitat d'ajuda final estarà limitada dins dels límits establits en el RGEC.  
b) La intensitat de l'ajuda no ha d'excedir el 30 % dels costos subvencionables, podent incrementar-se en un 20 % addicional per a petites empreses i en un 10 % per a mitjanes empreses (segons les definicions contingudes en l'annex I del RGEC).  
En compliment del que s'estableix en l'article 7 del RGEC, a l'efecte del càlcul de la intensitat d'ajuda i costos subvencionables, totes les xifres emprades s'entendran abans de qualsevol deducció fiscal o altres càrregues, sent els costos subvencionables avalats per proves documentals clares, específiques i actualitzades.  
12. En atenció a la finalitat d'aquestes subvencions i la naturalesa de les persones beneficiàries a les quals van dirigides, l'activitat subvencionada no podrà ser objecte de subcontractació.  
13. En compliment de l'Acord de Conferència Sectorial de Turisme de data 29 de març de 2022, seran tipologies de despeses subvencionables les següents:  
a) Actuacions dirigides a millorar l'eficiència energètica de l'envolupant tèrmica (Tipologia d'actuació 1)  
Objectiu:  
Reduir la demanda energètica en calefacció i climatització dels establiments d'allotjament turístic, mitjançant la millora de l'eficiència energètica del seu envolupant tèrmica en el seu conjunt o en algun dels elements que la componen.  
Actuacions subvencionables:  
Les que es realitzen en l'envolupant tèrmica de l'edifici que es compon dels tancaments de l'edifici que separen els recintes habitables de l'ambient exterior (aire, terreny o un altre edifici) i les particions interiors que separen els recintes habitables dels no habitables, que al seu torn estiguen en contacte amb l'ambient exterior. Les actuacions energètiques considerades dins d'aquesta mesura seran aquelles que aconseguisquen una reducció de la demanda energètica de calefacció i climatització de l'edifici, mitjançant actuacions sobre l'envolupant tèrmica. Les actuacions energètiques sobre l'envolupant tèrmica podran con-templar solucions constructives convencionals i no convencionals.  
S'entenen per solucions constructives convencionals les utilitzades habitualment en els edificis per a reduir la seua demanda energètica com, per exemple, les que afecten les façanes, cobertes, fusteries exteriors, vidres i proteccions solars.  
S'entenen com a solucions constructives no convencionals les conegudes com a mesures de «arquitectura bioclimàtica», com, per exemple: murs Trombe, murs parietodinàmics, hiver-nacles adossats, sistemes d'ombrejament, ventilació natural, etc. Es consideraran també costos elegibles les instal·lacions auxiliars necessàries per a dur a terme aquesta actuació, com ara bastides o grues.  
Només es consideraran subvencionables les actuacions integrals sobre un o diversos dels tancaments (façana, coberta, buits, etc.) de l'envolupant tèrmica de l'edifici, però no sobre un o diversos habitatges o locals del mateix edifici, considerats individualment.  
Les actuacions hauran de complir els següents requisits:  
1º. Les exigències mínimes d'eficiència energètica que ha de complir l'envolupant tèrmica que es reforme són les que figuren en el Document Bàsic d'Estalvi d'Energia DB-HE del Codi Tècnic de l'Edificació, que han de ser acreditades per persona tècnic competent en el projecte i/o la memòria tècnica. Ja que es tracta d'un edifici existent, és aplicable l'apartat IV de la part I, denominat «Criteris d'aplicació en edificis existents», y, en particular, el criteri 2 de flexibilitat, de manera que en els casos en què no siga possible assolir el nivell de prestació establit amb caràcter general, des del punt de vista del compliment de les exigències bàsiques d'estalvi d'energia, podran adoptar-se solucions que permeten el major grau d'adequació possible quan, entre altres motius, les solucions no siguen tècnicament o econòmicament viables.  
  
2º) Tots els valors de transmitància utilitzats per la persona tècnica competent en l'elaboració del certificat d'eficiència de l'edifici que no siguen «per defecte», hauran d'estar justificats de la forma següent: Si el valor seleccionat és «estimat» o «conegut», haurà d'aportar la composició del tancament. Si el valor seleccionat és «conegut» i el material utilitzat no està en la base de dades del programa informàtic de qualificació de l'eficiència energètica utilitzat, haurà d'aportar el Document d'Idoneïtat Tècnica Europeu (DITE) del material utilitzat. S'haurà d'aportar sempre, en el cas de vidres i tanca-ments, el marcatge CE o fitxa tècnica de la fusteria i dels vidres, on figuren les característiques tèrmiques d'aquests.  
b) Actuacions dirigides a millorar l'eficiència energètica i ús d'energies renovables en les instal·lacions tèrmiques de calefacció, climatització, refrigeració, ventilació i aigua calenta sanitària (Tipologia d'actuació 2).  
b.1 Substitució d'energia convencional per energia solar tèrmica (subtipologia 2.1)  
Objectiu:  
Reduir el consum d'energia convencional en edificis existents mitjançant l'ús de l'energia so-lar tèrmica per a la producció d'aigua calenta sanitària, calefacció, refrigeració i/o climatització de piscines.  
  
Actuacions subvencionables:  
Seran actuacions subvencionables aquelles en les quals se substituïsca energia convencional per a producció d'aigua calenta sanitària, calefacció, refrigeració i/o climatització de piscines en edificis existents per energia solar tèrmica.  
Seran subvencionables les instal·lacions solars noves i rehabilitacions i/o ampliacions d'instal·lacions existents sempre que suposen la substitució i/o l'increment de la potència de generació solar i que es realitzen en edificis existents. També es consideren subvencionables instal·lacions solars tèrmiques que donen servei a una xarxa de climatització urbana.  
Les instal·lacions solars tèrmiques hauran de complir els següents requisits:  
a) Han de respondre a la definició d?«Instal·lació Solar Tèrmica» de la normativa vigent que hi siga aplicable.  
b) Les instal·lacions i equips han de complir la normativa vigent establida en el RITE, el plec de condicions Tècniques de l'IDAE per a instal·lacions solars tèrmiques Revisió 2009, així com el document reconegut del RITE «Guia ASIT de l'Energia Solar Tèrmica», elaborat per ASIT i disponible en la pàgina web del Ministeri per a la Transició Ecològica i el Repte Demogràfic.  
c) Els captadors solars han d'estar certificats pel Ministeri per a la Transició Ecològica i el Repte Demogràfic.  
d) Només s'admetran captadors amb coeficient global de pèrdues inferior a 9 W/(m² °C).  
b.2 Substitució d'energia convencional per energia geotèrmica (subtipologia 2.2)  
Objectiu:  
Reduir el consum d'energia convencional en edificis existents mitjançant l'ús de l'energia geotèrmica per a un o algun dels següents usos: calefacció, climatització, producció d'aigua ca-lenta sanitària i climatització de piscines.  
Actuacions subvencionables:  
Són actuacions subvencionables les realitzades en les instal·lacions de calefacció, climatització, producció d'aigua calenta sanitària i/o climatització de piscines, tant si el sistema de generació se situa en el mateix edifici usuari com extern a aquest, que subministren a un o diversos edificis existents, sempre que substituïsquen instal·lacions d'energia convencional, incloent-hi la modificació de xarxes de calefacció/climatització, fent servir instal·lacions que utilitzen l'energia geotèrmica.  
Les instal·lacions geotèrmiques hauran de complir els següents requisits:  
1º) Les instal·lacions realitzades hauran de complir els requisits establits en el Reglament d'Instal·lacions Tèrmiques dels Edificis (RITE) i, per al cas de sistemes d'intercanvi geotèrmic de circuit tancat, el document reconegut del RITE «Guia tècnica de disseny de sistemes d'intercanvi geotèrmic de circuit tancat» publicada per l'IDAE, i disponible en el Registre Oficial de Documents del RITE en la web del Ministeri per a la Transició Ecològica i el Repte Demogràfic, així com qualsevol altra legislació que hi siga aplicable.  
2º) Per a actuacions amb equips de bomba de calor, els valors de rendiment estacional utilitzats per la persona tècnica competent en l'elaboració del certificat d'eficiència de l'edifici hauran de corres-pondre's amb el rendiment mitjà estacional de la bomba de calor i hauran d'estar determinats i justificats mitjançant algun dels següents documents:  
  
- Fitxa tècnica o etiqueta energètica de la bomba de calor on apareguen els rendiments mitjans estacionals;  
- certificat EUROVENT o similar;  
- informe subscrit per personal tècnic competent. Per a aquest informe podrà usar-se el document reconegut del RITE: «Prestacions Mitjanes Estacionals de les bombes de calor per a producció de calor en edificis».  
En el cas de les instal·lacions de geotèrmia, es consideraran costos elegibles, a més dels que s'indiquen en la convocatòria, els següents conceptes: la inversió en equips efectuada, els costos d'execució de la instal·lació, l'obra civil associada i les instal·lacions auxiliars necessàries, així com el cost de la realització dels estudis, assajos, sondejos i simulacions preliminars prèvies a la realització del disseny de la instal·lació, sondejos, excavacions, fonamentacions, rases, urbanització i altres elements necessaris per a la seua explotació, així com xarxes de calor/fred i estacions d'intercanvi.  
b.3 Substitució d'energia convencional per biomassa en les instal·lacions tèrmiques (subtipologia 2.3)  
Objectiu:  
Reduir el consum d'energia convencional en edificis existents mitjançant l'ús de biomassa com a combustible per a calefacció, climatització i producció d'aigua calenta sanitària i climatització de piscines.  
  
Actuacions subvencionables  
Seran actuacions subvencionables les realitzades en instal·lacions de calefacció, climatització, producció d'aigua calenta sanitària i climatització de piscines que incloguen sistema d'intercanvi fums/aigua i que substituïsquen a instal·lacions d'energia convencional existents en edificis, incloent-hi inversions en xarxes de calor i/o fred o la seua ampliació. Es considera que una instal·lació pertany a l'actuació de xarxes de calor quan, utilitzant una o diverses tecnologies renovables, subministre energia almenys a dos centres consumidors mitjançant les corresponents estacions d'intercanvi.  
També es consideren subvencionables els aparells de calefacció local, és a dir dispositius de calefacció d'espais que emeten calor per transferència directa sola o en combinació amb la transferència de calor a un fluid, a fi d'aconseguir i mantindre una temperatura agradable per als éssers humans en l'espai tancat en el qual el producte està situat, eventualment combinat amb la producció de calor per a altres espais, i equipat amb un o més generadors que converteixen directament els combustibles sòlids en calor, amb la part frontal tancada.  
  
Les instal·lacions de biomassa hauran de complir els següents requisits:  
1º) Les instal·lacions realitzades hauran de complir els requisits establits en el Reglament d'Instal·lacions Tèrmiques dels Edificis (RITE).  
2º) Les instal·lacions de biomassa hauran d'aconseguir una reducció de les emissions de gasos d'efecte d'hivernacle d'almenys un 80 % a fi que s'aconseguisca un «Coeficient per al càlcul de l'ajuda als objectius climàtics» del 100 %, d'acord amb el que s'estableix l'annex VI del Reglament (UE) 2021/241 pel qual s'estableix el Mecanisme de Recuperació i Resiliència. Per això s'haurà de presentar una declaració que tots els combustibles que s'utilitzaran tenen un valor per defecte de reducció d'emissions de gasos d'efecte d'hivernacle del 80 % o superior segons els indicats per a producció de calor establits en l'annex VI de la Directiva 2018/2001/UE del Parlament Europeu i del Consell, d'11 de desembre de 2018, relativa al foment de l'ús d'energia procedent de fonts renovables, tenint en compte el sistema de producció i la resta de condicions que determinen aquest valor per defecte, indicant la descripció del combustible o dels combustibles i el valor o els valors per defecte.  
En el cas que algun dels combustibles que s'utilitzaran no complisca el requisit anterior, s'aportaria una memòria signada per una persona tècnica competent independent on, per a les condicions previstes per al projecte i d'acord amb la metodologia del dit annex VI, es justifique que per a aquest combustible la reducció de gasos d'efecte d'hivernacle és igual o superior al 80 %.  
c) Les actuacions que incloguen aparells de calefacció local o calderes de menys d'1 MW han de:  
- Aportar, juntament amb la documentació tècnica inclosa en la sol·licitud, informació sobre el combustible a utilitzar segons la norma UNE-EN-ISO 17745, la norma UNE 164003 o la norma UNE 164004.  
- Presentar una acreditació, per part de la empresa fabricant de l'equip, del compliment dels requisits d'eficiència energètica estacional i emissions per al combustible que es vulga utilitzar, que no podran ser menys exigents que els definits en el Reglament d'Ecodisseny en vigor [segons corresponga Reglament (UE) 2015/1185 de la Comissió o Reglament (UE) 2015/1189, de la Comissió].  
- Com a requisit addicional a les obligacions establides en la base quarta i en les convocatòries per a aquesta tipologia d'actuació, la persona beneficiària ha de mantindre un registre documental suficient que permeta acreditar que el combustible emprat en l'equip disposa d'un certificat atorgat per una entitat in-dependent acreditada relatiu al compliment de la classe A1 segons el que s'estableix en la norma UNE-EN-ISO 17005-2, de la classe A1 de la norma UNE-EN-ISO 17141-3, de la classe A1 de la norma UNE-EN-ISO 17302-4, de la classe A1 de la norma UNE-EN-ISO 17070-5, de la classe A1 de la norma UNE-164003 o de la classe A1 de la norma UNE-164004. També es podran subvencionar actuacions que incloguen equips alimentats amb llenya de fusta sempre que complisquen la classe de propietat M20 segons el que s'estableix en la norma UNE-EN-ISO 17711-5 i no es realitzen en municipis de més de 50.000 habitants o capitals de província. Només es podran subvencionar els equips que funcionen exclusiva-ment amb aquests combustibles. Aquest registre, amb els albarans o factures de venda del biocombustible, es mantindrà durant un termini de cinc anys. Amb in-dependència de la seua potència, hauran de mantindre's d'acord amb un programa de manteniment preventiu les operacions i les periodicitats del qual hau-ran d'adequar-se al que es disposa en la Taula 3.3 Operacions de manteniment preventiu i la seua periodicitat, de la IT 3.3 Programa de manteniment preventiu del Reial decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis. Així mateix, l'equip ha de disposar d'un programa de gestió energètica, que complirà amb l'apartat IT.3.4 del Reial decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis.  
- En cas que els equips finalment instal·lats no siguen els mateixos que es van fer constar en la sol·licitud, haurà de presentar-se al costat de la documentació requerida per a justificar les actuacions realitzades, per a l'equip definitivament instal·lat, una acreditació, per part de l'empresa fabricant de l'equip, del compliment dels requisits d'eficiència energètica estacional i emissions per al combustible que es vulga fer servir, que no podran ser menys exigents que els definits en el Reglament d'Ecodisseny en vigor [segons corresponga, Reglament (UE) 2015/1185 de la Comissió o Reglament (UE) 2015/1189 de la Comissió].  
  
d) Les instal·lacions majors o iguals a 1 MW hauran d'aportar, juntament amb la documentació tècnica inclosa en la sol·licitud, informació sobre el combustible a utilitzar segons la norma UNE-EN-ISO 17517, la norma UNE 164003 o la norma UNE 164004 o descriure's en el cas de no ser un combustible inclòs en aquestes normes.  
Així mateix, les emissions procedents de les instal·lacions d'1 MW o superior i menors de 50 MW hauran de complir els valors límits d'emissió en el quadre I, part II de l'annex II o de l'annex III, segons siga procedent, del Reial decret 1042/2017, de 22 de desembre, sobre la limitació de les emissions a l'atmosfera de determinats agents contaminants procedents de les instal·lacions de combustió mitjanes i pel qual s'actualitza l'annex IV de la Llei 34/2007, de 15 de novembre, de qualitat de l'aire i protecció de l'atmosfera, així com amb qualsevol altra legislació nacional que els siga aplicable, en el moment de produir-se la concessió de la subvenció.  
La biomassa ha de complir els criteris de sostenibilitat establits en els articles 29 a 31 de la Directiva 2018/2001, d'energies renovables, així com els corresponents actes delegats i d'execució, en virtut del que resulte d'aplicació del reial decret de transposició d'aquesta Directiva i en les dis-posicions que es pogueren establir per a desenvolupar l'exigència del compliment dels requisits de sostenibilitat en l'àmbit dels usos tèrmics.  
b.4 Millora de l'eficiència energètica dels sistemes de generació no inclosos en les subtipologies 2.1 a 2.3 (subtipologia 2.4)  
Objectiu:  
Reduir el consum d'energia de les instal·lacions tèrmiques de calefacció, climatització, ventilació, producció d'aigua calenta sanitària i climatització de piscines d'edificis existents, mitjançant actuacions en el subsistema de generació no incloses en les subtipologies 2.1 a 2.3.  
  
Actuacions subvencionables:  
Es consideren actuacions subvencionables les realitzades en instal·lacions tèrmiques de cale-facció, climatització, ventilació i producció d'aigua calenta sanitària, així com la climatització de les piscines. Les exigències mínimes d'eficiència energètica que ha de complir la instal·lació tèrmica que es renove són les que figuren en el Reglament d'Instal·lacions Tèrmiques dels Edificis (RITE) vigent.  
Les actuacions energètiques subvencionables seran, entre altres, les següents:   
a) Sistemes de generació tèrmica incloent solucions d'aerotèrmia i hidrotèrmia d'alta eficiència energètica que impliquen la substitució d'equips de generació tèrmica existents que permeten millorar l'eficiència energètica en les instal·lacions tèrmiques de calefacció, climatització i producció d'aigua calenta sanitària. Tots els valors de rendiments (SEER, SCOP, etc.) utilitzats per la persona tècnica competent en l'elaboració del certificat d'eficiència de l'edifici que no siguen «per defecte», hauran d'estar justificats de la forma següent: si el valor seleccionat és «estimat» o «conegut», haurà d'aportar el marcatge CE o Fitxa tècnica o etiqueta energètica o Certificat EUROVENT o similar, en tot cas, s'haurà d'aportar el document on figuren els valors utilitzats en el certificat.  
b) Sistemes de ventilació natural i forçada.  
c) Sistemes de refredament gratuït per aire exterior.  
d) Sistemes de recuperació de calor i de l'aire d'extracció i aprofitament d'energies residuals.  
e) Sistemes que utilitzen tècniques evaporatives que reduïsquen el consum d'energia de la instal·lació: Refredament evaporatiu, condensació evaporativa, prerefredament evaporatiu de l'aire de condensació, refredament evaporatiu directe i indirecte previ a la recuperació de calor de l'aire d'extracció, etc.  
No es considerarà cost elegible la substitució de generadors tèrmics per uns altres que utilitzen combustible d'origen fòssil.  
b.5 Millora de l'eficiència energètica dels subsistemes de distribució, regulació, control i emissió de les instal·lacions tèrmiques (subtipologia 2.5).  
Objectiu  
Reduir el consum d'energia de les instal·lacions tèrmiques de calefacció, climatització, ventilació, producció d'aigua calenta sanitària i climatització de piscines d'edificis existents, mitjançant actuacions en els subsistemes de distribució, regulació, control i emissió.  
Actuacions subvencionables  
Seran actuacions subvencionables les realitzades en instal·lacions tèrmiques de calefacció, climatització, ventilació i producció d'aigua calenta sanitària, així com la climatització de les piscines. Les exigències mínimes d'eficiència energètica que ha de complir la instal·lació tèrmica que es renove són les que figuren en el Reglament d'Instal·lacions Tèrmiques dels Edificis (RITE) vigent.  
Les actuacions energètiques subvencionables són, entre altres, les següents:  
a) Cas D1: totes aquelles actuacions que permeten millorar l'eficiència energètica en les instal·lacions tèrmiques dels edificis en els sistemes de distribució, regulació i control, elements terminals, etc. I entre aquestes les que amb caràcter orientatiu i no limitatiu es descriuen a continuació:  
- Sistemes de control i regulació d'equips i/o instal·lacions que estalvien energia, per exemple, en funció de la variació de la temperatura exterior, la presència o les necessitats de la persona usuària.  
- En particular, tenen la consideració d'actuacions energètiques subvencionables els elements que permeten el control remot o el control automàtic per mitjans digitals d'elements per a, entre altres, les següents instal·lacions:  
- Sistemes de control automàtic de tendals, persianes o cortines de l'edifici, que permeten l'aprofitament òptim de la llum solar.  
- Sistemes de regulació de la climatització, que adapten la temperatura de l'edifici en funció de la variació de la temperatura exterior, l'hora del dia, la zona o la presència de persones.  
- Sistemes de control remot o automàtic de la programació i posada en marxa d'electrodomèstics.  
- Sistemes de detecció de l'obertura i tancament de finestres que advertisquen de possibles usos ineficients d'energia dels sistemes de climatització.  
En particular tindran aquesta consideració les actuacions que tinguen la certificació AENOR EA0026:2006 Instal·lacions de sistemes domòtics en habitatges, entre altres.  
- Sistemes de gestió electrònica de subministrament d'aigua calenta sanitària per a edificis que permeten controlar el consum d'aigua calenta sanitària i energia, limitar el cabal màxim instantani, el volum màxim d'ús i fins i tot el tall del subministrament per habitatge i/o estança.  
- Aixetes per al control i gestió d'aigua calenta sanitària en el punt de consum, que permeten una òptima i ràpida regulació de temperatura i cabal, i que puguen ser controlats directament per la persona usuària i, alhora, mitjançant sistemes electrònics, per a gestionar i controlar el consum instantani, la temperatura d'eixida i el volum màxim de consum d'aquests. Serà considerada en les actuacions la integració d'aquests sistemes en un sistema domòtic o immòtic que permeta la comunicació entre els diferents sistemes, de manera que aquests interactuen entre si i puguen ser controlats localment o remotament.  
- Vàlvules termostàtiques mecàniques o electròniques per a la regulació de l'aportació de calor als emissors que complisquen amb la norma UNE-EN-215.  
b) Cas D2: seran considerats també subvencionables els sistemes de monitoratge del consum d'energia, en temps real o de forma diferida, que permeten la transmissió de la seua informació cap a les seus persones usuàries a través de dispositius digitals. Entre les prestacions que podrà incloure està el desglossament dels consums d'energia més importants (il·luminació, climatització, aigua calenta sanitària, electrodomèstics, etc.); l'emmagatzematge de les dades de consum o generació d'energia per a la seua posterior consulta per la persona usuària o qui aquesta autoritze, i comunicació amb els dispositius compatibles, consulta d'estadístiques, etc. Les dades de consum podran aparéixer tant en valor energètic, com en valor econòmic i en emissions de diòxid de carboni.  
c) Actuacions dirigides a millorar l'eficiència energètica de les instal·lacions d'il·luminació (Tipologia 3).  
Objectiu:  
Reduir el consum d'energia de les instal·lacions d'il·luminació d'edificis existents.  
Actuacions subvencionables:  
Són actuacions subvencionables totes aquelles que permeten millorar l'eficiència energètica en les instal·lacions d'il·luminació interior de les zones comunes dels edificis existents, entre elles les que amb caràcter orientatiu i no limitatiu es relacionen a continuació:  
a) Lluminàries, llums i equip: substitució del conjunt per un altre amb lluminàries de major rendiment, llums de major eficiència i reactàncies electròniques regulables i que permeten reduir la potència instal·lada en il·luminació, complint els requeriments de qualitat i confort visual reglamentats.  
b) Sistemes i elements que permeten el control local, remot o automàtic per mitjans digitals d'encesa i regulació de nivell d'il·luminació: inclouran aquells sistemes de control per presència, per zona de l'edifici o regulació de nivell d'il·luminació segons l'aportació de llum natural.  
  
c) Canvi de sistema d'il·luminació: reubicació dels punts de llum amb utilització de les tecnologies anteriors, de manera que es reduïsca el consum elèctric anual respecte al sis-tema actual d'il·luminació.  
d) Sistemes i elements que permeten el control remot o el control automàtic per mitjans digitals d'instal·lacions destinades a controlar:  
- Sistemes d'il·luminació eficients ajustant-la a les necessitats de cada moment.  
- Sistemes de control automàtic de tendals, persianes o cortines de l'edifici, que permeten l'aprofitament òptim de la llum solar.  
- Sistemes de control automàtic de l'encesa i apagat de la il·luminació dels edificis.  
En particular tindran aquesta consideració les actuacions que tinguen la certificació AE-NOR EA0026:2006 Instal·lacions de sistemes domòtics en habitatges, entre altres.  
e) Implantació de sistemes de monitoratge que permeten conéixer en tot moment les condicions de confort i la idoneïtat de les actuacions realitzades a favor de la millora de l'eficiència energètica.  
Les exigències mínimes d'eficiència energètica que ha de complir la instal·lació d'il·luminació que es rehabilite són les que figuren en el document HE-3, Eficiència energètica de les instal·lacions d'il·luminació, del Codi Tècnic de l'Edificació.  
14. Les despeses subvencionables a les quals es fa referència en aquesta base estaran subjectes al que s'estableix a aquest efecte en l'apartat 3 de l'article 31, despeses subvencionables, de la Llei 38/2003, de 17 de novembre, general de subvencions; això és:   
- Quan l'import de la despesa subvencionable supere les quanties establides en la Llei de contractes del sector públic per al contracte menor, la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues especials característiques no existisca en el mercat suficient nombre d'entitats que els realitzen, presten o subministren, o llevat que la despesa s'haguera fet amb anterioritat a la subvenció.  
- L'elecció entre les ofertes presentades, que hauran d'aportar-se en la justificació de la subvenció, es farà segons criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmicament més avantatjosa.  
  
  
BASE SETENA. Procediment de concessió, selecció de persones beneficiàries i crèdit pressupostari  
1. A l'empara del que es disposa en l'article 62.1, del Reial Decret llei 36/2020, de 30 de desembre, les ajudes regulades en la present resolució estaran subjectes al règim de concurrència competitiva, amb un sol criteri, que és l'ordre de presentació de sol·licituds.  
2. Les ajudes concedides a aquelles beneficiàries que siguen empreses o realitzen alguna activitat econòmica, per la qual oferisquen béns i/o serveis en el mercat, i els siga aplicable la normativa d'ajudes d'estat, per a la realització d'inversions destinades a mesures d'eficiència energètica i per a la promoció de l'energia procedent de fonts renovables, estaran sotmeses als requisits i límits establits en la normativa d'ajudes d'Estat aplicable en aquestes bases reguladores i en la convocatòria.  
3. Les empreses beneficiàries seran seleccionades sobre la base del que s'estableix en l'apartat 1 d'aquesta base reguladora i fins a haver-se esgotat el crèdit pressupostari assignat en la convocatòria.  
4. Atés que l'objecte de la subvenció és el finançament d'actuacions que no requereixen la valoració comparativa amb altres propostes, es podran dictar resolucions de concessió una vegada comprovat el compliment dels requisits establits en la convocatòria, encara que no haja acabat el termini de presentació de sol·licituds establit en aquesta.  
5. La quantia total màxima fixada inicialment en la convocatòria que figura en l'annex III d'aquesta resolució podrà ser ampliada dins dels crèdits disponibles sense necessitat d'una nova convocatòria.  
  
BASE OCTAVA. Inici del procediment, sol·licituds i documentació  
  
1. El procediment de concessió de subvencions s'iniciarà d'ofici, mitjançant la publicació de la convocatòria.  
2. A fi de garantir l'exactitud en el ordre de presentació de sol·licituds, que és l'únic criteri aplicable en el règim de concurrència competitiva al qual estan subjectes aquestes ajudes, les sol·licituds es presentaran exclusivament de manera telemàtica, en el termini assenyalat en la corresponent convocatòria, a través del tràmit específic posat a la disposició de les persones interessades en la pàgina web de l'entitat convocant, així com en la seu electrònica de la Generalitat (http://sede.gva.es). Les sol·licituds presentades per qualsevol altre mitjà seran inadmeses, de conformitat amb el que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques, resultant d'aplicació el que es disposa en l'article 68.4 de l'esmentada llei.  
3. La sol·licitud haurà d'anar acompanyada de la documentació que s'establisca en la corresponent convocatòria, que haurà de recollir la que figura en l'annex III de l'Acord de la Conferència Sectorial de Turisme de 29 de març de 2022, així com les declaracions acreditatives del compliment de les obligacions contemplades en l'Ordre HFP/1030/2021, de 29 de setembre, per la qual es configura el sistema de gestió del PRTR.  
  
  
BASE NOVENA. Ordenació i instrucció  
1. L'ordenació i la instrucció del procediment de concessió corresponen al Servei d'Ajudes de l'Àrea de Competitivitat Turística de Turisme Comunitat Valenciana.  
2. Rebudes les sol·licituds i incoat el procediment, l'òrgan instructor les verificarà, i podrà fer d'ofici totes les actuacions considerades necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
3. Quan la sol·licitud no reunisca els requisits exigits, o no s'adjunte la documentació que d'acord amb aquestes bases reguladores i el seu corresponent convocatòria resulte exigible, es notificarà a la persona sol·licitant la causa que impedeix la continuació del procediment, requerint-li perquè en el termini màxim de 10 dies hàbils, de conformitat amb la legislació aplicable del procediment administratiu comú, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició, després de resolució que haurà de ser dictada en els termes determinats legalment.  
4. Seran causa d'exclusió no corregible la presentació de la sol·licitud, fora del termini establit en la convocatòria.  
5. L'òrgan competent per a la instrucció i resolució de l'expedient, a la vista de la documentació que hi apareix i de les obligacions que s'adquirisquen amb la concessió de la subvenció, podrà recaptar els informes dels organismes i entitats que estime oportuns i efectuar les comprovacions necessàries sobre l'exactitud de tot això.  
  
  
BASE DESENA. Proposta de resolució i tràmit d'audiència  
1. Una vegada avaluades i informades les sol·licituds per l'òrgan instructor, es traslladaran a la Comissió d'Avaluació d'Ajudes, que tindrà la següent composició:  
a) Presidència: l'exercirà la persona que ocupe la Direcció de Turisme Comunitat Valenciana.  
b) Vocalies: seran les persones que ocupen:  
- La direcció de programes per a la gestió de fons europeus MRR en l'entitat Turisme Comunitat Valenciana, que exercirà així mateix la Secretaria de la Comissió.  
- prefectura La persona titular del Servei de Programació i Gestió Econòmica.  
- La persona titular del Servei Jurídic i de Contractació.  
En cas de vacant, absència o malaltia de les persones membres de la Comissió, aquestes podran ser substituïdes per unes altres, designades per les persones titulars d'entre el personal dels seus respectius departaments.  
Per raó dels projectes i actuacions a avaluar, la Comissió podrà comptar amb la presència de persones especialistes i assessores en la matèria corresponent, que tindran veu, però no vot.  
2. La proposta de concessió provisional de les subvencions es formularà per la persona titular de la presidència d'aquesta Comissió a l'òrgan concedent, i es notificarà a les persones interessades, concedint-les tràmit d'audiència per termini de deu dies hàbils, a fi que puguen formular les al·legacions que consideren oportunes.  
En el cas que en el termini concedit per al tràmit d'audiència no es formularen al·legacions, s'entendrà que la persona sol·licitant accepta l'import de la subvenció, passant a definitiva la proposta de resolució dictada.  
3. Si durant el termini del tràmit d'audiència anterior es presentaren al·legacions, aquestes seran analitzades per la Comissió d'Avaluació d'Ajudes, que formularà la proposta de de resolució definitiva.  
4. Les propostes de resolució provisional i definitiva no creen cap dret a favor de la persona beneficiària de l'ajuda proposada mentre no es dicte i notifique la corresponent resolució de concessió de la subvenció.  
  
  
BASE ONZENA. Resolució, modificació i recursos  
1. L'òrgan competent per a dictar la resolució de concessió o denegació de la subvenció sol·licitada és la persona titular de la Presidència de Turisme Comunitat Valenciana. La resolució de concessió ha de fer esment que el finançament de la subvenció és amb càrrec al Mecanisme de Recuperació i Resiliència (MRR) i que aquesta s'incardina en el PRTR.  
En aplicació del que es disposa en l'article 160.1 c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, és necessari recaptar la prèvia autorització del Consell per a l'atorgament de la subvenció quan la seua quantia siga superior a sis milions d'euros.  
2. La resolució, que tindrà els efectes i contingut previstos en l'article 25 de la Llei 38/2003, de 17 de novembre, es publicarà en la Base de Dades Nacional de Subvencions, d'acord amb el procediment establit en l'article 20 de l'esmentada Llei 38/2003. Així mateix, es publicarà, amb efectes de notificació a les persones beneficiàries, en el Diari Oficial de la Generalitat Valenciana, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
3. El termini màxim per a dictar i notificar una resolució expressa és de sis mesos des de la finalització del termini de presentació de sol·licituds establit en la corresponent convocatòria.  
En els casos en què haja de requerir-se l'esmena de deficiències i/o aportació de documentació, el termini determinat en el paràgraf anterior es podrà suspendre durant el transcurs del temps que hi haja entre la notificació del requeriment i el seu efectiu compliment per la persona sol·licitant de l'ajuda o, en defecte d'això, pel transcurs del termini concedit.  
4. Transcorregut el termini sense que haja recaigut resolució, podrà entendre's desestimada la sol·licitud de concessió de la subvenció, en els termes establits en l'article 25 de l'esmentada Llei 39/2015.  
5. Recaiguda la resolució de concessió, la persona beneficiària podrà sol·licitar la modificació del seu contingut si hi ha alteració de les condicions tingudes en compte per a la concessió de la subvenció o de les condicions essencials establides en aquesta, i es podrà autoritzar aquesta modificació sempre que els canvis no afecten els objectius perseguits amb la subvenció, als aspectes fonamentals de les actuacions proposades, a la valoració per la qual han sigut seleccionades, no suposen increment de la subvenció inicialment assignada i no danye drets de tercera persona. En el supòsit de modificació de la resolució de concessió, es podrà sol·licitar la prolongació del termini per a realitzar l'activitat, sempre dins del termini màxim establit.  
6. La sol·licitud de modificació de la resolució de concessió de la subvenció es presentarà com a màxim dos mesos abans de la finalització del termini màxim establit en aquesta per a la realització de l'actuació objecte de subvenció, havent de ser resolta la sol·licitud per la persona titular de l'òrgan concedent en el termini màxim d'un mes des de la data d'aportació a l'expedient electrònic de la referida sol·licitud de modificació. El transcurs del termini d'un mes, sense haver-se notificat resolució expressa, legitima a la persona beneficiària de la subvenció per a entendre desestimada la seua sol·licitud de modificació per silenci administratiu.  
7. L'alteració de les condicions tingudes en compte per a la concessió de la subvenció, així com l'obtenció concurrent d'ajudes atorgades per a la mateixa finalitat i objecte per altres administracions o ens públics o privats, nacionals o internacionals, podrà donar lloc a la modificació o revocació de la resolució de concessió de la subvenció atorgada.  
8. Les resolucions de concessió de subvencions conformement amb les presents bases reguladores esgotaran la via administrativa. Contra aquestes es podrà interposar un recurs potestatiu de reposició en el termini d'un mes a comptar des de l'endemà de la notificació de conformitat amb el que es disposa en l'article 123 de la Llei 39/2015, d'1 d'octubre.  
  
BASE DOTZENA. Bestretes i justificació de les subvencions concedides  
1. En aplicació de l'article 123 de la Llei 8/2022, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat, s'ha modificat el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, afegint a aquest un article 21 bis pel qual l'execució dels crèdits associats al Mecanisme de Recuperació i Resiliència i al React-EU, tant per part de l'administració de la Generalitat com del seu sector públic instrumental, no està subjecta al règim de pagaments anticipats previst en l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, habilitant amb això que el pagament de les subvencions concedides conforme a aquestes bases reguladores es faça de manera anticipada, en concepte de bestreta de fins al 100 % de l'import de la subvenció, sense aportació de la garantia, i tramitant-se, després de sol·licitud, amb la resolució de concessió de la subvenció.  
2. El termini màxim per a l'execució de les actuacions objecte de subvenció serà de dotze mesos des de la data de notificació de la resolució de la concessió d'aquesta.  
Només podrà autoritzar-se una ampliació dels terminis fixats per a l'execució de les actuacions quan obeïsca a circumstàncies imprevisibles, ben justificades, que facen impossible el compliment d'aquestes, malgrat haver-se adoptat, per part de les persones beneficiàries de les subvencions, les mesures tècniques i de planificació mínimes que els resultaven exigibles. En cap cas es podran autoritzar ampliacions de terminis per a l'execució de l'actuació objecte d'ajuda que superen en el seu còmput total els díhuit mesos comptats des de la data de notificació de la resolució de concessió de la subvenció o que posen en risc el compliment de l'objectiu CID 227 en el termini establit, això és, el 30 de juny de 2025, llevat que aquest siga modificat expressament per la Unió Europea.  
3. El termini màxim de justificació de la subvenció davant l'òrgan convocant és de tres mesos a comptar des de la data de finalització del termini màxim d'execució de les actuacions assenyalat en l'apartat anterior. Per a això, la persona destinatària de la subvenció haurà d'aportar la documentació establida en aquesta base reguladora i en la convocatòria.  
4. D'acord amb el que s'estableix en l'article 63 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència, es flexibilitzaran els compromisos plasmats en les memòries econòmiques, en el sentit que es permeten compensacions entre els conceptes pressupostats, sempre que es dirigisquen a aconseguir la finalitat de la subvenció atorgada.  
  
En tots els casos, si realitzada l'activitat i finalitzat el termini per a justificar s'ha pagat només una part de les despeses en què s'haja incorregut, a l'efecte de pèrdua del dret a la percepció de l'ajuda corresponent, s'ha d'aplicar el principi de proporcionalitat.  
5. La justificació de la subvenció és per l'import total realment executat, i podrà ser igual o superior al de la subvenció rebuda, i s'efectuarà a través d'un compte justificatiu auditat segons el que es disposa en l'article 74 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, sempre que l'abast de la revisió del compte justificatiu continga la informació requerida i, en tot cas, amb especial recalcament en la comprovació dels següents apartats:  
  
1) Revisió de la memòria d'actuació justificativa del compliment de les condicions imposades en la concessió de la subvenció, segons la resolució de concessió, amb la indicació de les activitats realitzades i dels resultats obtinguts. Haurà d'incloure informació suficient sobre el desenvolupament i el grau de compliment del projecte subvencionat, de manera concreta i detallada, amb un informe sobre la situació final d'aquest, indicant així mateix la data de conclusió de les actuacions.  
  
Igualment, aquesta memòria ha d'incorporar un reportatge fotogràfic de les actuacions realitzades, que incloga fotografies de la situació de l'edifici després de les actuacions i on es mostre el cartell publicitari de l'actuació. A més, aportarà la informació i l'enllaç al lloc d'internet de la persona beneficiària de la subvenció, en cas que en tinga, on s'informarà el públic del possible suport obtingut dels Fons Europeus, fent una breu descripció de l'operació, de manera proporcionada al nivell de suport prestat, amb els seus objectius i resultats, i destacant el suport financer de la Unió Europea.  
  
2) Revisió de la memòria econòmica abreujada que inclourà l'estat representatiu de la totalitat de les despeses i inversions incorreguts en la realització de les activitats subvencionades, degudament agrupats, amb identificació de la persona creditora i del document, el seu import, la data d'emissió i, si és el cas, la data de pagament inclourà, si és el cas, una justificació de les desviacions esdevingudes respecte al pressupost considerat en la concessió de la subvenció.  
A més, inclourà una relació de les comandes i/o els contractes relatius a les actuacions realitzades, així com una relació de les factures, i dels seus corresponents justificants bancaris de pagament.  
Així mateix caldrà acreditar l'existència d'una comptabilitat separada o diferenciada per a totes les transaccions relacionades així com acreditar la legalitat del procediment de contractació de les actuacions per part de la persona beneficiària de la subvenció, així com que disposa d'almenys tres ofertes de diferents persones proveïdores en els supòsits previstos en l'article 31.3 de la Llei 38/2003, de 17 de novembre, i d'una memòria que justifique raonablement l'elecció de la persona proveïdora quan aquesta no haja recaigut en l'oferta econòmica més avantatjosa.  
3) Detall d'altres ingressos o subvencions que hagen finançat l'activitat subvencionada amb indicació de l'import i la seua procedència. S'haurà d'acreditar l'existència o no d'altres subvencions o ajudes cobrades per a la mateixa actuació objecte de subvenció, de qualsevol administració, organisme o entitat pública, nacional o internacional.  
En aquells casos en què la persona beneficiària de la subvenció estiga obligada a auditar els seus comptes anuals, aquesta mateixa persona auditora és la encarregada de revisar el compte justificatiu. En la resta dels casos, la persona auditora és designada per la persona beneficiària de la subvenció entre persones auditores o empreses d'auditoria inscrites en el Registre Oficial d'Auditors de Comptes (ROAC) mitjançant la formalització d'un contracte entre la persona auditora i la persona beneficiària en el qual figuraran com a mínim els següents punts:  
1. Obligació de la persona beneficiària de la subvenció de confeccionar i facilitar a la persona ?auditora quants llibres, registres i documents li siguen sol·licitats per a efectuar la revisió.  
2. Realització de la revisió i emissió d'un informe d'acord amb les normes especials reguladores de la subvenció i la resolució de concessió.  
3. Sotmetiment al que es disposa en la normativa vigent sobre auditoria de comptes quant a independència i incompatibilitat de la persona auditora.  
4. Deure de confidencialitat de la persona auditora de comptes i del personal a càrrec seu i compromís de la persona destinatària última de les ajudes d'autorització de la comunicació entre persones auditores.  
5. L'informe a emetre per la persona auditora ha de fer esment exprés a les següents circumstàncies de la revisió: objecte, naturalesa i abast, resultat i data i signatura.  
6. No podrà realitzar-se el pagament de les ajudes en tant la persona beneficiària no es trobe al corrent en el compliment de les seues obligacions tributàries amb l'Administració i amb la Seguretat Social o mantinga deutes per resolució de procedència de reintegrament.  
7. Les persones beneficiàries de les subvencions tindran de termini fins la data que s'establisca en la corresponent convocatòria per a presentar la documentació justificativa de la totalitat de la subvenció concedida o, de l'almenys, el percentatge que possibilite el deslliurament del 100 % d'aquesta, quan la forma de pagament de les subvencions s'ajuste al règim de deslliurament especial que per a determinades transferències corrents establisca la Llei de pressupostos de la Generalitat de cada exercici, sempre que això siga possible, d'acord amb el que s'estableix en la corresponent Llei de pressupostos.  
En aquest últim supòsit, el termini per a presentar la resta de la documentació finalitzarà el 15 de febrer de l'any següent. Així mateix, les persones beneficiàries d'aquestes subvencions hauran de presentar abans del 15 de febrer de l'any següent al de la concessió de la subvenció una memòria final detallada de les activitats realitzades d'acord amb el programa objecte de subvenció, en suport informàtic i, quan es requerisca en format paper, signada i segellada per la persona representant legal de la persona beneficiària. La no presentació de l'esmentada memòria és motiu de revocació, i del reintegrament procedent de la subvenció concedida.  
  
BASE TRETZENA. Pèrdua, minoració o reintegrament de la subvenció  
1. Tota alteració de les condicions i requisits tinguts en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, quan l'objecte de les convocatòries siga coincident, podrà donar lloc a la modificació de la resolució de concessió i, si escau, a la pèrdua del dret al cobrament total o parcial de la subvenció i l'exigència d'interés de demora, des del moment del pagament de la subvenció.  
2. L'incompliment de l'objecte o la finalitat per a la qual la subvenció va ser atorgada, la falta de justificació o la justificació insuficient d'aquesta dins del termini establit a aquest efecte, així com la concurrència d'altres causes recollides per l'article 37 de la Llei 38/2003, de 17 de novembre, i en els articles 33 i 34 del Real decreto 887/2006, de 21 de juliol, donarà lloc a la pèrdua del dret al cobrament total o parcial de la subvenció, sense perjudici de la realització del tràmit d'audiència legalment establit.  
3. Així mateix, donarà lloc al reintegrament de les quanties percebudes per les persones o entitats beneficiàries l'incompliment del principi de no causar un perjudici significatiu al medi ambient («Do not Significant Harm», DNSH) i l'etiquetatge climàtic i l'incompliment de l'absència de conflictes d'interessos de las persones beneficiàries.  
4. Igualment, correspondrà la revocació, total o parcial, de la subvenció, si, posteriorment a la seua concessió, la persona beneficiària no aconsegueix acreditar que s'han aconseguit els objectius fixats en el projecte subvencionat per la manca de fiabilitat dels indicadors reportats o bé no justifica la realització del projecte mitjançant la presentació de tota la documentació exigida, com a justificació, en el termini establit en la convocatòria corresponent, tot això sense perjudici de la realització del tràmit previ d'audiència establit legalment.  
  
5. La revocació de la subvenció, la seua minoració, o si és cas el reintegrament, és tramitarà per l'òrgan instructor, i la seua resolució correspondrà a l'òrgan concedent de la subvenció. A l'efecte de l'aplicació del que es disposa en aquest apartat, s'atendrà al principi general de proporcionalitat, així com als següents criteris de graduació:  
a) En el cas d'execució parcial del projecte objecte de subvenció, el grau de divisibilitat de l'activitat i de la finalitat pública perseguida en cada cas.  
b) En el cas d'alteració de les condicions d'execució, el grau d'incidència en la satisfacció de la finalitat essencial de la subvenció. En particular, quan la subvenció s'haja concedit per a finançar despeses o inversions de naturalesa diferent, s'ha d'acceptar la compensació d'unes partides amb unes altres, llevat que la resolució de concessió establisca una altra cosa o que afecte el compliment de la finalitat essencial de la subvenció.  
c) En el cas d'incompliment de les obligacions de difusió publicitària a què es puga referir la convocatòria, s'han d'aplicar les regles especials següents:  
1r. Si encara és possible complir els termes previstos inicialment, l'òrgan concedent requerirà a la persona beneficiària que adopte les mesures de difusió corresponents, en un termini màxim de deu dies, advertint-li expressament de l'obligació de reintegrar la subvenció en el cas, de no adoptar-les.  
2n. Si no és possible complir en els termes previstos perquè les activitats ja s'han dut a terme, l'òrgan concedent podrà establir mesures alternatives, sempre que aquestes permeten la difusió del finançament públic rebut amb el mateix abast que el previst inicialment. En el requeriment que es dirigisca a aquest efecte a la persona beneficiària ?es concedirà un termini màxim de deu dies perquè s'adopten les mesures corresponents, advertint-li expressament de l'obligació de reintegrar la subvenció en el cas de no adoptar-les.  
6. La possible revocació de la subvenció s'entén sense perjudici de l'aplicació del règim d'infraccions i sancions al qual es fa referència en la base reguladora quinzena.  
  
BASE CATORZENA. Publicitat, transparència i subministrament d'informació  
1. Les subvencions objecte d'aquestes bases reguladores i els seus corresponents convocatòries estan subjectes a les obligacions d'informació, comunicació i publicitat contingudes en el Reglament UE 2021/241 del Parlament Europeu i del Consell, de 12 de febrer de 2021, pel qual s'aprova el Mecanisme de Recuperació i Resiliència (MRR), a la normativa europea i nacional que el desenvolupe, a les obligacions que s'establisquen en les resolucions de la transferència de crèdits a la Comunitat Valenciana amb tal finalitat, així com al que resulte aplicable en els acords de la Conferència Sectorial de Turisme que a aquest efecte s'adopten.  
Sobre la base d'això, i en compliment del que es disposa en l'apartat 2 de l'article 22 del RMRR, Turisme Comunitat Valenciana queda obligada a recaptar, en un format electrònic que permeta realitzar cerques i disposar d'una base de dades única, les dades relatives al nom de la persona perceptora final dels fons de conformitat amb el Dret de la Unió o nacional en matèria de contractació pública, així com els noms, cognoms i dates de naixement de les persones titulars reals de la perceptora dels fons o del contractista, segons es defineix en l'article 3, punt 6, de la Directiva (UE.2015/849 del Parlament Europeu i del Consell.  
La presentació d'una sol·licitud d'ajudes comporta la possibilitat d'accés de l'Administració i de quants òrgans es contemplen en l'article 22 del RMRR a la informació continguda en el Registre de Titularitats Reals, creat per l'Ordre JUS/319/2018, o l'accés a altres bases de dades de l'Administració que puguen subministrar aquestes dades sobre els titulars reals. Així mateix, la cessió d'informació entre aquests sistemes i el Sistema de Fons Europeus es realitzaran segons les previsions contingudes en la normativa europea i nacional aplicable.  
  
2. La Generalitat, a través de Turisme Comunitat Valenciana, enviarà la informació sobre les convocatòries d'ajudes i resolucions de concessió derivades d'aquestes a la Base de Dades Nacional de Subvencions (BDNS), de conformitat amb els articles 18 i 20 de la Llei 38/2003, de 17 de novembre, general de subvencions, registrant les dades de les persones beneficiàries en la base de dades dels beneficiaris de les ajudes, de contractistes i subcontractistes, prevista en l'article 8 de l'Ordre DVF 2980/2021, de 29 de setembre, per la qual es configura el sistema de gestió del PRTR.  
3. Les persones perceptores de fons de la Unió vinculats al Mecanisme de Recuperació i Resiliència (MRR) han de fer esment de l'origen d'aquest finançament i vetlar per a donar-li visibilitat, fins i tot, quan siga procedent, mitjançant l'emblema de la Unió Europea i una declaració de finançament adequat que indique «finançat per la Unió Europea - Next Generation EU», en particular quan promoguen les accions i els seus resultats, i caldrà facilitar informació coherent, efectiva i proporcionada dirigida a múltiples destinataris, inclosos els mitjans de comunicació i el públic en compliment de l'article 34.2 del Reglament UE 2021/241 del Parlament Europeu i del Consell, de 12 de febrer de 2021, pel qual s'estableix l'MRR.  
  
4. Així mateix, i en compliment de la Llei 19/2013, de 9 de desembre, de transparència, accés a la informació pública i bon govern, de la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei 38/2003, de 17 de novembre, general de subvencions, les persones beneficiàries de la subvenció hauran de complir les següents obligacions de transparència:  
  
4.1. Les obligacions de publicitat activa recollides en el capítol II del títol I de la Llei 19/2013, de 9 de desembre, si:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022, en una quantia superior a 50.000 euros.  
  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
Aquesta publicació es realitzarà a través de la pàgina web de la persona beneficiària o bé a través de la plataforma TEP - Transparència Entitats Privades, de GVA Oberta, plataforma a la qual es pot accedir en gvaoberta.gva.es/tep, i caldrà publicar la informació a partir de l'any següent a aquell en el qual s'hagen superat els llindars establits, i mantindre-la publicada durant almenys quatre anys naturals.  
4.2. Sense perjudici de les obligacions previstes en l'apartat anterior, totes les persones beneficiàries d'aquestes ajudes hauran de fer la publicitat adequada del caràcter públic del finançament de l'actuació objecte de subvenció en els termes establits en la base reguladora cinquena, lletra f).  
5. Les persones beneficiàries d'aquestes subvencions estan obligades així mateix a subministrar a l'entitat concedent en el termini de 15 dies hàbils comptats des de l'endemà de la recepció del requeriment, tota la informació que siga necessària per al compliment de les obligacions establides en la Llei 1/2022, de 13 d'abril, de transparència i bon govern de la Comunitat Valenciana. Una vegada transcorregut el termini conferit en el requeriment sense que aquest haguera sigut atés, l'òrgan concedent podrà acordar, després de l'audiència a la persona beneficiària, la imposició de multes coercitives en els termes establits en l'article 5, apartat 3, de la Llei 1/2022.  
  
  
  
BASE QUINZENA. Infraccions i sancions  
1. El règim d'infraccions i sancions administratives en matèria de subvencions a què es refereix aquesta resolució és ?establit en l'article 37 de la Llei 38/2003, de 17 de novembre, general de subvencions, així com en el capítol IV de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
  
2. El procediment administratiu sancionador per la comissió d'infraccions en relació amb aquestes subvencions es tramitarà segons el que es disposa en la Llei 39/2015, d'1 d'octubre, del procediment administratiu comú de les administracions públiques i la Llei 40/2015 d'1 d'octubre, de règim jurídic del sector públic.  
3. En aplicació del que s'estableix en l'article 160 de l'esmentada Llei 1/2015, l'òrgan competent per a acordar i imposar les sancions que puguen correspondre per la comissió d'infraccions en relació amb aquestes subvencions serà la persona titular de la Presidència del Turisme Comunitat Valenciana, sense perjudici del que es preveu en l'apartat 3 de l'article 160 de la Llei 1/2015.  
  
BASE SETZENA. Marc Normatiu  
1. Les subvencions objecte de la present resolució es regiran, a més de pel que es regula en aquesta, pel que disposen les següents normes:  
  
a) Reglament (UE) 2020/2094 del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la COVID 19.  
b) Reglament (UE) 2021/241 del Parlament Europeu i del Consell de 12 de febrer de 2021, pel qual s'estableix el Mecanisme de Recuperació i Resiliència, «Reglament de l'MRR», i altres disposicions que articulen el MRR i el Pla de recuperació, transformació i resiliència?.  
c) Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.  
d) Normativa sobre la prevenció i correcció del frau i la corrupció, la prevenció del conflicte d'interés i el doble finançament, conformement amb les normes del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els Reglaments (UE) 1296/2013, (UE.1301/2013, (UE) 1303/2013, (UE) 1304/2013, (UE) 1309/2013, (UE) 1316/2013, (UE) 223/2014 i (UE) 283/2014 i la Decisió 541/2014/UE, i pel qual es deroga el Reglament (UE, Euratom) 966/2012.  
  
e) Acord del Consell de ministres, de 27 d'abril de 2021, pel qual s'aprova el PRTR i la Decisió d'Execució relativa a l'aprovació de l'Avaluació del PRTR.  
f) Normativa aplicable a la gestió, seguiment i control que s'establisca per al PRTR, en particular, el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i les seues posteriors modificacions.  
  
g) Reglament (UE) 1407/2013 de la Comissió de 18 de desembre de 2013, prorrogat pel Reglament (UE) 2020/972 de la Comissió de 2 de juliol de 2020, d'ara en avant Reglament (UE) 1407/2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
h) Reglament (UE) 651/2014 de la Comissió, de 17 de juny de 2014, prorrogat pel Reglament (UE) 2020/972 de la Comissió de 2 de juliol de 2020, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat («Reglament general d'exempció per categories -RGEC)- a fi de facilitar l'execució dels Fons Next Generation.  
  
i) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
  
j) Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
k) Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència i les seues posteriors modificacions  
l) Decret llei 6/2021, d'1 d'abril, del Consell, de mesures urgents en matèria econòmic administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, modificat pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra d'Ucraïna.  
m) Llei 38/2003, de 17 de novembre, general de subvencions, i el Reglament d'aquesta, aprovat mitjançant el Reial decret 887/2006, de 21 de juliol.  
n) Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
  
BASE DISSETENA. Pla de control de subvencions  
1. La comprovació material de l'efectiva realització de l'activitat subvencionada es realitzarà mitjançant el corresponent Pla de control de subvencions aprovat per Turisme Comunitat Valenciana, de conformitat amb el que s'estableix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. Turisme Comunitat Valenciana durà a terme el control de la realització de les activitats subvencionades mitjançant la comprovació de la documentació administrativa i de caràcter econòmic justificativa de l'import concedit i de la resta de documentació aportada relativa a l'actuació subvencionada.  
L'import mínim de subvenció comprovada assolirà el 100 % de l'import efectivament pagat amb càrrec a la línia de subvenció.  
3. Una vegada realitzat el control administratiu, l'òrgan instructor d'aquestes ajudes emetrà un informe que tractarà sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
  
  
  
ANNEX III  
Convocatòria de subvencions 2023  
  
PRIMER. Objecte i finalitat  
SEGON. Crèdit assignat a la convocatòria 2023  
TERCER. Persones beneficiàries QUART. Actuacions i tipologies de despeses subvencionables  
CINQUÉ. Compatibilitat, intensitat i límit màxim de les subvenciones  
SISÉ. Sol·licituds i termini de presentació  
SETÉ. Documentació  
HUITÉ. Ordenació, instrucció i resolució de la sol·licitud  
NOVÉ. Execució i justificació d'actuacions subvencionades  
DESÉ. Publicitat de la subvenció concedida  
ONZÉ. Tractament de dades de caràcter personal  
DOTZÉ. Pla de control de subvencions  
TRETZÉ. Convocatòria en modalitat mixta amb préstecs (FOCIT)  
  
  
Primer. Objecte i finalitat  
Aquesta convocatòria d'ajudes té per objecte la concessió de subvencions destinades a finançar actuacions de millora de l'eficiència energètica en allotjaments turístics de la Comunitat Valenciana en el marc del Pla de recuperació, transformació i resiliència (d'ara en avant, PRTR) finançat per la Unió Europea a través el mecanisme Next Generation EU.  
Les subvenciones que es convoquen es regeixen per les bases reguladores que figuren en l'annex II a aquesta resolució.  
  
  
  
Segon. Crèdit assignat a la convocatòria 2023  
1. La línia de crèdit i l'import global màxim destinat a aquestes subvencions previstos en los pressupostos de la Generalitat per a l'exercici 2023 és la següent:  
- Codi de Línia: S1066. Projectes d'eficiència energètica en allotjaments turístics  
- Capítol de despesa: VII  
- Import global màxim destinat: 66.648.123,00 euros.  
2. Les ajudes que es convoquen són finançades amb càrrec als fons assignats a la Comunitat Valenciana en l'Acord de la Conferència Sectorial de Turisme de 29 de març de 2022, sobre repartiment territorial de crèdit corresponent al pressupost de 2022, de la línia de finançament per a projectes d'eficiència energètica i economia circular d'empreses turístiques del PRTR.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana, la qual cosa no implicarà l'obertura d'un nou termini de presentació de sol·licituds ni l'inici de un nou termini per a resoldre.  
  
Tercer. Persones beneficiàries  
Poden ser beneficiàries de les ajudes previstes en aquesta resolució les persones físiques o jurídiques a les quals es fa referència en la base reguladora quarta d'aquestes subvencions.  
  
Quart. Actuacions i tipologies de despeses subvencionables  
1. Seran actuacions subvencionables les que es duguen a terme en edificis complets existents l'ús dels quals siga el d'allotjament turístic, això és, l'OPCIÓ A de les dues contemplades en apartat 6 de la base reguladora sisena establida en l'annex II de la present resolució.  
En tot cas, de conformitat amb l'article 9 del Reglament (UE) 2021/241, de 12 de febrer, les reformes i els projectes d'inversió que es financen amb càrrec al Mecanisme de Recuperació podran rebre ajuda d'altres programes i instruments de la Unió sempre que aquesta ajuda no cobrisca el mateix cost.  
2. En relació a la tipologia de despeses subvencionables s'estarà igualment al que es disposa en la base reguladora sisena d'aquestes subvencions.  
  
Cinqué. Compatibilitat, intensitat i límit màxim de les subvenciones  
1. La modalitat de subvenció d'aquesta convocatòria revist la forma de subvenció a fons perdut, i té com a finalitat el compliment de les actuacions i tipologies subvencionables corresponents.  
Així mateix, les subvencions atorgades amb càrrec a aquesta convocatòria podran acumular-se amb qualsevol altra ajuda pública en els termes establits en la base reguladora tercera continguda en l'annex II a aquesta resolució.  
2. La intensitat, expressada en percentatge (%) de l'ajuda a concedir, és la suma de l'Ajuda Base i de l'Ajuda Addicional que poguera correspondre.  
En aquest sentit, el percentatge total de l'ajuda es determinarà aplicant els percentatges indicats a continuació sobre el cost elegible de l'actuació, i el seu càlcul es realitzarà seguint el procediment que figura en l'annex IV de l'Acord de la Conferència Sectorial de Turisme de data 29 de març de 2022 per a l'actuació OPCIÓ A, i que consta al final del text d'aquesta convocatòria.  
3. L'Ajuda addicional es graduarà en funció de la concurrència de criteris afegits d'eficiència energètica integrats en les tipologies de despeses subvencionables:  
a) Eficiència energètica: Tindran dret a una ajuda addicional per millora de l'eficiència energètica, aquelles actuacions que eleven la qualificació energètica de l'edifici per a obtindre una classe energètica «A» o «B», en l'escala de CO, o bé, incrementen en dues lletres la qualificació energètica de partida, segons el procediment establit en el Reial decret 390/2021, d'1 de juny, pel qual s'aprova el procediment bàsic per a la certificació de l'eficiència energètica dels edificis que deroga el Reial decret 235/2013, de 5 d'abril.  
b) Actuació integrada: Tenen dret a ajuda addicional per actuació integrada els següents casos:  
b.1 Els edificis que realitzen, simultàniament la combinació de dues o més tipologies d'actuació, i una d'aquestes ha de ser obligatòriament sobre l'envolupant tèrmica (tipologia 1) que supose una disminució mínima de la demanda global en calefacció i refrigeració del 30 %, combinada amb una altra actuació sobre la instal·lació tèrmica de la tipologia 2 (subtipologies 2.2 a 2.4) que supose, almenys, la substitució del 60 % de la potència de generació tèrmica existent. En el cas que es realitze una instal·lació solar tèrmica (subtipologia 2.1) la condició és que cobrisca almenys el 30 % la demanda d'energia per a aigua calenta sanitària i/o climatització de piscines, calculada segons s'estableix en el Codi Tècnic de l'Edificació en el cas de la tipologia S1 o el 30 % de la demanda de calefacció i/o refrigeració en el cas de les tipologies S2 i S3.  
b.2 Els edificis que facen, simultàniament, la combinació de dues o més tipologies d'actuació, una de les quals ha de ser obligatòriament sobre l'envolupant tèrmica (tipologia 1) que supose una disminució mínima de la demanda global en calefacció i refrigeració del 30 %, combinada amb una altra actuació de la tipologia 3 (il·luminació interior) que supose una renovació de més d'un 25 % de la superfície d'il·luminació que complisca amb l'exigència bàsica HE-3 del Codi Tècnic de l'Edificació.  
Les actuacions anteriors hauran de quedar convenientment justificades a través de la qualificació energètica de l'edifici actual i de l'edifici futur rehabilitat, obtinguda mitjançant qualsevol dels programes reconeguts d'acord amb el Reial decret 390/2021, d'1 de juny, pel qual s'aprova el procediment bàsic per a la certificació de l'eficiència energètica dels edificis.  
4. La quantia màxima de les ajudes es determinarà atenent el cost total de les actuacions a desenvolupar, segons els criteris de fixació de quanties establides en aquest article.  
Es consideren costos elegibles aquells que siguen necessaris per a aconseguir els objectius energètics d'aquest programa, que s'han indicat per a cadascuna de les tipologies d'actuació anteriors i els que es descriuen a continuació:  
a) Els honoraris professionals satisfets per a l'elaboració, per personal tècnic competent, del certificat d'eficiència energètica previst en el Reial decret 235/2013, de 5 d'abril.  
b) Els costos de gestió de sol·licitud de l'ajuda.  
c) Els costos de la redacció dels projectes tècnics relacionats amb les tipologies d'actuació objecte d'ajuda.  
d) Els costos de la direcció facultativa de les actuacions.  
e) Els costos d'execució de les obres i/o instal·lacions.  
f) La inversió en equips i materials efectuada.  
g) Els costos de redacció d'informes i altra documentació requerida per a la sol·licitud i la justificació d'aquestes ajudes.  
h) Els costos de gestió de la justificació de la realització de les actuacions.  
i) L'informe de la persona auditora sobre el compte justificatiu.  
j) L'informe que acredite l'adequada realització de les actuacions objecte de l'ajuda, emés per un organisme de control o entitat de control.  
k) Altres partides necessàries (auxiliars o no) específiques de cada tipologia d'actuació.  
l) Quan per motiu de l'actuació siga necessari retirar aquells productes de construcció que continguen amiant. La retirada haurà de realitzar-se segons el que s'estableix en el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb el risc d'exposició a l'amiant, per una empresa autoritzada legalment. La gestió dels residus originats en el procés haurà de realitzar-se segons el que s'estableix en la Llei 22/2011, de 28 de juliol, de residus i sòls contaminats i en el Reial decret 105/2008, d'1 de febrer, pel qual es regula la producció i gestió dels residus de construcció i demolició.  
m) Els costos per a implantar les mesures correctores que s'adoptaran per a complir els criteris de la «Guia per al disseny i desenvolupament d'actuacions d'acord amb el principi de no causar un perjudici significatiu al medi ambient», publicada pel Ministeri per a la Transició i el Repte Demogràfic.  
No es consideren costos elegibles les llicències, les taxes, els impostos o els tributs. No obstant això, l'IVA i l'IGIC, podran ser considerats elegibles sempre que no puguen ser susceptibles de recuperació o compensació total o parcial.  
5. Se consideraran igualment com a costos de gestió de sol·licitud de la subvenció aquelles despeses que la persona beneficiària poguera satisfer a una empresa o professional per dur a terme la gestió administrativa i documental de la seua sol·licitud davant la comunitat autònoma, per la qual cosa tals despeses, per a ser admeses com a cost elegible, hauran de trobar-se degudament contemplades i detallades en document o oferta vinculant contractual formalitzada amb l'empresa o professional corresponent, la còpia dels quals s'aportarà juntament amb la resta de documentació que ha d'acompanyar a la sol·licitud d'ajuda, justificant-se la realitat d'aquestes despeses mitjançant l'aportació de factura independent on consten degudament especificats aquestes despeses, a més de la documentació que poguera resultar exigible per a justificar el seu pagament. En cap cas s'admetrà que tals despeses de gestió superen el 4 % de l'import de l'ajuda sol·licitada, amb un límit de 3.000 euros per expedient.  
6. Igualment, i a aquest efecte, es consideraran com a costos de gestió de la justificació de la realització de les actuacions objecte d'ajuda aquelles despeses que la persona beneficiària poguera satisfer a empreses o professionals per dur a terme la gestió tècnica, administrativa i documental de la justificació davant l'òrgan instructor de la realització de les actuacions que conformen el projecte.  
El cost elegible màxim total admés podrà incloure:  
a) les despeses derivades de l'elaboració de l'informe que acredite l'adequada realització de les actuacions emés per un organisme o entitat de control.  
b) les despeses de gestió de la justificació de la realització de les actuacions i de l'elaboració de l'informe de la persona auditora sobre el compte justificatiu del projecte, que no podrà superar globalment el 7 % per cent de l'import de l'ajuda sol·licitada, amb un límit de 7.000 euros per expedient. La realització i facturació d'aquests serveis podrà efectuar-se durant el període concedit per a presentar la documentació justificativa.  
7. No es considerarà elegible cap cost diferent als anteriors ni que haja sigut facturat a la persona beneficiària de l'ajuda amb anterioritat a la data de registre de sol·licitud de subvenció, excepte els que s'indiquen en la base reguladora sisena, apartat 7.  
8. El procediment per a calcular la quantia de la subvenció per a les diferents tipologies d'actuació és el que s'indica a continuació:  
A. Millora de l'eficiència energètica de l'envolupant tèrmica (tipologia d'actuació 1)  
L'import de la subvenció és la suma de l'Ajuda base i de l'Ajuda addicional que puga correspondre en cada cas, conforme s'estableix en els apartats següents. En qualsevol cas, aquest import ha d'estar sotmés als límits que s'estableixen en l'apartat cinqué d'aquesta convocatòria.  
  
i) Ajuda base. La intensitat de l'ajuda és l'establida en la taula a la que es fa referència del punt 2 de l'apartat cinqué d'aquesta convocatòria i que figura al final d'aquesta.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 de l'apartat cinqué.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres.  
Els valors de l'ajuda addicional que corresponen a aquesta tipologia d'actuació s'indiquen en el quadre detallat en el punt 2 d'aquest apartat i que figura al final d'aquesta convocatòria, en el qual els percentatges estan referits a la suma de costos elegibles corresponents a aquesta tipologia d'actuació.  
B.1. Substitució d'energia convencional per energia solar tèrmica (subtipologia d'actuació 2.1)  
L'import de la subvenció és la suma de l'Ajuda base i de l'Ajuda addicional que puga correspondre en cada cas, conforme s'estableix en els apartats següents. En qualsevol cas, aquest import ha d'estar sotmés als límits que s'estableixen en els punts 5 i 6 d'aquest apartat:  
  
i) Ajuda base. La intensitat de l'ajuda és l'establida en la citada taula del punt 2 d'aquest apartat.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 d'aquest apartat.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres.  
Els valors de l'ajuda addicional que corresponen a aquesta tipologia d'actuació s'indiquen en el quadre referit en el punt 2 d'aquest apartat i que figura al final de la convocatòria, en el qual els percentatges estan referits a la suma de costos elegibles corresponents a aquesta tipologia d'actuació.  
A l'efecte del càlcul de l'ajuda que corresponga a aquesta actuació, es considerarà com a cost elegible màxim el resultant de les següents expressions en funció del cas, on Ps (kW) és la potència de la instal·lació solar tèrmica nova.  
S'estableixen tres tipologies d'actuació diferents en funció de l'aplicació proveïda:  
- Cas S1: instal·lacions solars per a producció d'aigua calenta sanitària o climatització de pis-cines descobertes o cobertes. Cost elegible màxim (?) = 1.000 x Ps (kW).  
- Cas S2: instal·lacions solars per a calefacció i opcionalment aplicacions recollides en el cas S1. Cost elegible màxim (?) =1.500 x Ps (kW).  
- Cas S3: instal·lacions solars per a calefacció i refrigeració, i opcionalment aplicacions recollides en el cas S1. Cost elegible màxim (?) = 1.850 x Ps (kW).  
B.2. Substitució d'energia convencional per energia geotèrmica (subtipologia d'actuació 2.2)  
L'import de la subvenció és la suma de l'Ajuda base i de l'Ajuda addicional que puga correspondre en cada cas, conforme s'estableix en els apartats següents. En qualsevol cas, aquest import ha d'estar sotmés als límits que s'estableixen en aquest apartat:  
i) Ajuda base. La intensitat de l'ajuda és l'establida en la taula del punt 2 d'aquest apartat i que figura al final d'aquesta convocatòria.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 d'aquest apartat.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres.  
Els valors de l'ajuda addicional que corresponen a aquesta tipologia d'actuació s'indiquen en el quadre citat en el punt 2 d'aquest apartat i que apareix detallat al final d'aquesta convocatòria, en el qual els percentatges estan referits a la suma de costos elegibles corresponents a aquesta tipologia d'actuació.  
A l'efecte del càlcul de l'ajuda que corresponga a aquesta actuació, s'ha de considerar un cost elegible màxim, que ha de ser el que resulte de les següents expressions en funció del cas, on P (kW) és la potència tèrmica del generador. S'ha de prendre com a potència de la instal·lació la potència en calefacció B0W35 extreta de la fitxa tècnica o les especificacions de l'empresa fabricadora, d'acord amb els assajos de la norma UNE-EN 14448.  
- Cas G1: instal·lacions de generació d'aigua calenta o calefacció/refrigeració en circuit obert per a un edifici: cost elegible màxim (?) = 1.600 \*P(0,83).  
- Cas G2: instal·lacions de generació d'aigua calenta o calefacció/refrigeració en circuit tan-cat amb intercanvi vertical, amb sondejos per a un edifici: cost elegible màxim (?) = 4.000 \*P(0,83).  
- Cas GR1: instal·lacions de generació d'aigua calenta o calefacció/refrigeració en circuit obert per a generació de calor o fred centralitzades, incloent-hi xarxa de distribució i d'intercanvi a les persones usuàries que done servei en diversos edificis: cost elegible màxim (?) = 2.600 \*P(0,83).  
- Cas GR2: instal·lacions de generació d'aigua calenta o calefacció/refrigeració en circuit tancat per a generació de calor o fred centralitzades, incloent-hi xarxa de distribució i d'intercanvi a les persones usuàries que done servei a diversos edificis: cost elegible màxim (?) = 5.000 \*P(0,83).   
B.3. Substitució d'energia convencional per biomassa en les instal·lacions tèrmiques  
(subtipologia d'actuació 2.3)  
L'import de la subvenció és la suma de l'Ajuda base i de l'Ajuda addicional que puga correspondre en cada cas, conforme s'estableix en els apartats següents. En qualsevol cas, aquest import ha d'estar sotmés als límits que s'estableixen en l'apartat 6 d'aquest article:  
  
i) Ajuda base. La intensitat de l'ajuda és l'establida en la taula a la que es fa referència en el punt 2 d'aquest apartat i que figura al final d'aquesta convocatòria.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 d'aquest apartat.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres.  
Els valors de l'ajuda addicional que corresponen a aquesta tipologia d'actuació s'indiquen en el quadre citat en el punt 2 d'aquest apartat, en el qual els percentatges estan referits a la suma de costos elegibles corresponents a aquesta tipologia d'actuació.  
A l'efecte del càlcul de l'ajuda que corresponga a aquesta actuació, s'ha de considerar un cost elegible màxim, que ha de ser el que resulte de les següents expressions en funció del cas, on P (kW) és la potència tèrmica del generador:  
- Cas A1: aparells de calefacció local. Cost elegible màxim (?) = 400 x P.  
Cas B1: instal·lacions de generació d'aigua calenta o calefacció en un edifici. Cost elegible màxim (?) = 880 x P(0,87).  
- Cas B2: insta l·lacions de generació d'aigua calenta o calefacció i refrigeració en un edifici. Cost elegible màxim (?) = 1.540 x P(0,87).  
  
- Cas BR1: instal·lacions de generació de calor centralitzades, inclosa la xarxa de distribució i d'intercanvi a les persones usuàries que done servei a diversos edificis. Cost elegible màxim (?) = 1.250 x P(0,87).  
- Cas BR2: instal·lacions de generació de calor i fred centralitzades, inclosa la xarxa de distribució i d'intercanvi a les persones usuàries que done servei a diversos edificis. Cost elegible màxim (?) = 2.124 x P(0,87).  
- Cas BR3: instal·lacions de generació de calor centralitzades, inclosa la xarxa de distribució i d'intercanvi, així com producció de fred descentralitzat a les persones usuàries (la producció de fred descentralitzat ha d'estar proveïda per energia renovable) que done servei a diversos edificis. Cost elegible màxim (?) = 2.374 x P(0,87).  
No s'inclouen costos elegibles màxims per a les ampliacions de xarxes de calor o fred. En el cas de xarxes de calor són subvencionables aquells projectes que comporten una inversió elegible superior a 100.000 euros i inferior a 5.000.000 d'euros.  
B.4. Millora de l'eficiència energètica dels sistemes de generació no inclosos en les subtipologies de la 2.1 a la 2.3  
(subtipologia d'actuació 2.4)  
L'import de la subvenció és la suma de l'Ajuda base i de l'Ajuda addicional que puga correspondre en cada cas, segons s'estableix en els apartats següents. En qualsevol cas, aquest import ha d'estar sotmés als límits que s'estableixen en el punt6 d'aquest apartat:  
  
i) Ajuda base. La intensitat de l'ajuda és l'establida en la citada taula del punt 2 d'aquest apartat.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 d'aquest apartat.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres.  
Els valors de l'ajuda addicional que corresponen a aquesta tipologia d'actuació s'indiquen en el quadre citat en el punt 2 d'aquest apartat, en el qual els percentatges estan referits a la suma de costos elegibles corresponents a aquesta tipologia d'actuació.  
B.5. Millora de l'eficiència energètica dels subsistemes de distribució, regulació, control i emis-sió de les instal·lacions tèrmiques  
(subtipologia d'actuació 2.5)  
L'import de la subvenció és la suma de l'Ajuda base i de l'Ajuda Addicional que puga correspondre en cada cas, conforme s'estableix en els apartats següents. En qualsevol cas, aquest import ha d'estar sotmés als límits que s'estableixen en el punt 6 d'aquest apartat:  
  
i) Ajuda base. La intensitat de l'ajuda és l'establida en la taula citada en el punt 2 d'aquest apartat.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 d'aquest apartat.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres. Els valors de l'ajuda addicional que corresponen a aquesta tipologia d'actuació s'indiquen en el quadre detallat en el punt 2 d'aquest apartat, en el qual els percentatges estan referits a la suma de costos elegibles corresponents a aquesta tipologia d'actuació.  
  
iii) Ajuda addicional per al cas D2. No és aplicable l'anterior apartat al cost elegible corresponent a ii) la instal·lació, tal com es defineix en el cas D2.  
C. Millora de l'eficiència energètica de les instal·lacions d'il·luminació  
(tipologia d'actuació 3)  
L'import de la subvenció és la suma de l'Ajuda base i de l'Ajuda addicional que puga correspondre en cada cas, segons s'estableix en els apartats següents. En qualsevol cas, aquest import ha d'estar sotmés als límits que s'estableixen en el punt 6 d'aquest apartat:  
i) Ajuda base. La intensitat de l'ajuda és l'establida en la taula citada en el punt 2 d'aquest apartat.  
ii) L'ajuda addicional per eficiència energètica o actuació integrada pot obtindre's sempre que es complisquen les condicions que per a això s'estableixen en el punt 3 d'aquest apartat.  
El càlcul d'aquesta ajuda s'ha de fer sumant el percentatge (referit als costos elegibles) de cadascun dels tres criteris, segons corresponga. En el cas del criteri d'eficiència energètica, només es pot aplicar un dels tres percentatges: qualificació energètica A, B o increment de dos o més lletres.  
Els valors de l'ajuda addicional que corresponen a aquesta tipologia d'actuació s'indiquen en el quadre citat en el punt 2 d'aquest apartat, en el qual els percentatges estan referits a la suma de costos elegibles corresponents a aquesta tipologia d'actuació.  
6. En tots els casos, la intensitat de l'ajuda final ha d'estar supeditada als límits continguts en l'article 38 del Reglament (UE) núm. 651/2014, de la Comissió, de 17 de juny, pel qual es declaren determinades categories d'ajudes compatibles amb el mercat interior, en funció del tipus de sol·licitant beneficiari. Així, en aplicació d'això, la intensitat de l'ajuda no podrà excedir el 30 % dels costos subvencionables, però podrà incrementar-se en un 20 % addicional per a petites empreses i en un 10 % per a mitjanes empreses segons les definicions contingudes en l'annex I del referit Reglament (UE) núm. 651/2014.  
  
En concret, la quantia o intensitat de l'ajuda no pot excedir, sobre els costos subvencionables, els percentatges següents:  
- 30 %, quan el sol·licitant tinga la consideració de gran empresa.  
- 40 %, quan el sol·licitant tinga la consideració de mitjana empresa.  
- 50 %, quan el sol·licitant tinga la consideració de petita empresa.  
  
Per a la determinació de la tipologia d'empresa sol·licitant de l'ajuda es tindran en consideració les definicions contingudes en l'annex I del Reglament 651/2014.  
  
  
  
  
Sisé. Sol·licituds i termini de presentació  
1. El termini de presentació de sol·licituds s'iniciarà a les 9:00.00 hores de l'1 de març de 2023 i finalitzarà a les 23:59.59 hores del 30 de juny de 2023.  
2. La presentació de la sol·licitud i la documentació que s'ha d'aportar per a l'obtenció de les ajudes es realitzarà obligatòriament de manera electrònica. L'accés a la tramitació electrònica haurà de realitzar-se directament en la seu electrònica de Turisme Comunitat Valenciana, des de l'enllaç que apareix en el tràmit «Ajudes projectes d'eficiència energètica en allotjaments turístics en el marc del PRTR  
https://www.gva.es/va/proc23146  
3. Qualsevol sol·licitud presentada seguint un procediment diferent al descrit en aquest apartat de la convocatòria serà inadmesa.  
En el cas que alguna de les persones sol·licitants presente la seua sol·licitud presencialment, se li requerirà perquè l'esmene a través de la seua presentació electrònica en els termes previstos en l'article 68.4 de Llei 39/2015, d'1 d'octubre, del procediment administratiu comú de les administracions públiques. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
4. Les incidències de tramitació electrònica relacionades amb qüestions tecnicoinformàtiques s'atendran mitjançant el correu: generalitat\_en\_tbz@kpq.as  
5. Les instruccions per a emplenar electrònicament la sol·licitud d'ajudes estaran en el següent enllaç:  
https://www.turisme.gva.es/opencms/opencms/turisme/va/contents/subvencion/instrucciones\_etramitacion.html  
6. Per a realitzar el tràmit s'haurà de disposar de signatura electrònica avançada, amb un certificat admés per la seu electrònica de la Generalitat https://sede.gva.es/va/inici  
7. En qualsevol cas, s'haurà de tindre en compte que:  
- Les persones jurídiques han d'emplenar la sol·licitud accedint amb la signatura digital de la persona representant de l'entitat, emesa per qualsevol de les entitats admeses en el portal electrònic de la Generalitat: (https://sede.gva.es/va/web/sede\_electronica/sede\_certificados) o certificació digital de la persona representant que haurà d'inscriure's en el Registre de Representants de la Generalitat.  
- A la sol·licitud s'ha d'adjuntar la documentació esmentada en l'apartat seté d'aquesta convocatòria.  
- Els formularis a emplenar, signar electrònicament i aportar al tràmit telemàtic de sol·licitud, així com les declaracions responsables i/o certificacions a adjuntar a la sol·licitud estaran disponibles en la GUIA PROP «Tràmits i Serveis», el dia i hora d'inici del termini de presentació de sol·licituds.  
- L'esmena o aportació telemàtica de la documentació que haja d'adjuntar-se a la sol·licitud podrà realitzar-se utilitzant el tràmit de la GUIA PROP «Esmena sol·licitud ajuda projectes d'eficiència energètica en allotjaments turístics en el marc del PRTR».  
Seté. Documentació.  
1. A la sol·licitud haurà d'acompanyar-se la següent documentació:  
a) Còpia del DNI/NIE de la persona que exercisca la representació legal de l'entitat sol·licitant. No és necessària l'aportació de còpia del DNI si la persona representant presta el seu consentiment exprés perquè les seues dades d'identitat personal puguen ser consultades per l'òrgan instructor mitjançant el Sistema de Verificació de Dades d'Identitat que cada comunitat autònoma haja establit.  
No obstant això, segons el que s'estableix en l'article 28 de la Llei 39/2015, d'1 d'octubre, s'eximirà a les persones interessades de la presentació de documentació que haja sigut elaborada per qualsevol Administració, o que haja sigut ja aportada anteriorment davant d'aquestes, sempre que la persona interessada no s'opose al fet que l'administració actuant puga consultar o recaptar aquests documents.  
Per part seua, la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, reconeix la potestat de verificació de les administracions públiques, en relació amb les dades personals que estiguen en poder seu, per a comprovar l'exactitud d'aquests.  
b) Declaració responsable, signada per la persona representant de la sol·licitant en el cas d'actuar en nom de una persona jurídica, on conste:  
  
1r. Que la persona sol·licitant de l'ajuda no es troba en cap de les situacions previstes en l'article 13 de la Llei 38/2003, de 17 de novembre, fent esment exprés respecte a la inexistència o fidel compliment de les seues obligacions de reintegrament d'altres subvencions o ajudes, segons els termes establits en l'article 21 del Reglament de la Llei 38/2003, de 17 de novembre.  
2n. Que aquesta es troba al corrent en el compliment de les seues obligacions tributàries i amb la Seguretat Social, cosa que haurà d'acreditar-se segons el que es disposa en els articles 22 i 24 del Reglament de la Llei 38/2003, de 17 de novembre, aprovat per Reial decret 887/2006, de 21 de juliol, tenint present el que s'estableix per la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals així com l'article 28 de la Llei 39/2015, d'1 d'octubre, i l'article 95.1.k de la Llei 58/2003, de 17 de desembre, i considerant-se referent a això que, amb la presentació de la seua sol·licitud d'ajuda, la persona sol·licitant autoritzarà l'òrgan administratiu concedent perquè puga consultar directament aquesta informació de manera directa amb l'Administració tributària o de la Seguretat Social. No obstant això, la persona sol·licitant podrà denegar expressament el consentiment, i caldrà que aporte llavors les certificacions corresponents.  
3r. Que no ha sol·licitat o rebut altres ajudes per a la mateixa actuació o finalitat o, si les ha sol·licitades, s'indique l'import de l'ajuda sol·licitada i, si és el cas, obtinguda, i l'Administració, organisme o entitat pública concedent, així com comprometre's a informar de les que puga sol·licitar o obtindre durant la tramitació d'aquestes ajudes.  
  
4t. Que la persona sol·licitant no està en crisi, segons el que s'estableix en els articles 2.18 i 1.4.c) del RGEC.  
5é. Que la persona sol·licitant compleix el principi de «no causar un perjudici significatiu al medi ambient DNSH» en el sentit establit en l'apartat 6) de l'article 2 del Reglament (UE) 2021/241, de 12 de febrer.  
  
6é. Que disposa de les llicències o autoritzacions administratives necessàries per a l'execució de les actuacions per a les quals se sol·licita l'ajuda o, en el seu cas, ha presentat les pertinents declaracions responsables.  
En el supòsit que aquestes no siguen necessàries, haurà de declarar que aquestes actuacions no requereixen sol·licitud de llicència,autorització prèvia o declaració responsable.  
7é. Que la inversió objecte de subvenció és destinada a la finalitat concret per a la qual es va concedir l'ajuda durant el període i en els termes assenyalats en l'apartat 4 de l'article 31 de la Llei 38/2003, de 17 de novembre, general de subvencions, això és, per un període no inferior a cinc anys des de la concessió de la subvenció en el cas de béns inscriptibles en un registre públic, ni a dos anys per a la resta de béns. Si es tracta de persones arrendatàries d'allotjaments turístics amb un contracte la vigència del qual siga inferior al termini indicat, la persona sol·licitant haurà d'aportar una declaració subscrita per la propietària de l'establiment que garantisca l'ús esmentat per a la resta del període. En el cas que no siga respectat aquest compromís procedirà el reintegrament de la quantitat rebuda en proporció al temps en què haja deixat de complir-se.  
8é. Que les dades bancàries aportades, a l'efecte de l'ingrés derivat de la concessió de la subvenció, amb indicació del número IBAN i de la persona titular del compte bancari corresponen a la persona sol·licitant de l'ajuda, quedant Turisme Comunitat Valenciana eximida de responsabilitat per les actuacions que es deriven d'errors en les dades indicades per la personal declarant.  
9é. I que en compliment del que s'estableix en l'Ordre HFP/1030/2021, de 29 de setembre, per la qual es configura el sistema de gestió del PRTR:  
a) La persona sol·licitant consent la cessió i tractament de dades en relació amb l'execució d'actuacions del PRTR, així com l'autorització als òrgans de control a l'exercici de les seues competències en defensa dels interessos financers de la Unió Europea.  
b) Manifesta el seu compromís amb el compliment de les normes antifrau, lluita contra la corrupció, conflicte d'interessos i doble finançament, així com que es troba al corrent del pagament de les obligacions de reembossament de qualssevol altres bestretes concedides anteriorment amb càrrec als crèdits específicament consignats per a la gestió de fons europeus en els pressupostos generals de l'Estat.  
c) I declara responsablement el seu compliment del que estableix el RGEC.  
c) Ha d'aportar una còpia del document que acredite la propietat de l'edifici objecte de l'actuació a subvencionar. A aquest efecte podrà aportar-se: Certificat cadastral electrònic que acredite la titularitat de l'edifici, certificat o nota simple del registre de la propietat, o bé, aportar document/s acreditatiu/s del fet, acte o negoci jurídic que demostre l'adquisició de l'immoble. Aquests documents poden ser de naturalesa pública (escriptura pública) o privada, sempre que conste fefaentment la realitat de la seua data, en els termes establits en l'article 1227 del Codi Civil; dels intervinents en l'acte; i la concurrència de tots els requisits que refereix l'article 1261 del Codi Civil. En el cas que la persona sol·licitant de l'actuació no siga la propietària, s'haurà d'aportar addicionalment la documentació o contracte que acredite la facultat expressa per a poder executar les obres corresponents a l'actuació objecte d'ajuda (contracte d'arrendament, d'explotació, etc.).  
  
d) Consulta descriptiva i gràfica de dades cadastrals de l'immoble en el qual es duran a terme les actuacions que acredite l'ús turístic d'aquest i el seu any de construcció, que ha de ser anterior a 2007.  
e) Informe justificatiu signat per la persona sol·licitant, en el qual s'indicaran les tipologies de despeses subvencionables en les quals s'enquadra l'ajuda sol·licitada, cronograma amb dates d'inici i conclusió d'actuacions, descripció d'aquests, justificació del cost elegible i quantia màxima de l'ajuda sol·licitada.  
f) Certificat d'eficiència energètica de l'edifici existent en el seu estat actual, amb el contingut que estableix l'article 6 del procediment bàsic per a la certificació de l'eficiència energètica dels edificis del Reial decret 390/2021, d'1 de juny, signat per persona tècnica competent i registrat en el registre corresponent de la Comunitat Valenciana.  
  
g) Certificat d'eficiència energètica de l'edifici aconseguit després de la reforma proposada per a la qual se sol·licita la subvenció, segons en el Reial decret 390/2021, d'1 de juny, per a demostrar que el projecte que sol·licita ajuda permet fer un salt en, almenys, (1) una lletra mesurada en l'escala d'emissions de diòxid de carboni (kg CO2/m² any), i s'aconsegueix un estalvi mínim d'energia primària no renovable del 30 % respecte a la qualificació energètica inicial de l'edifici, exclusivament amb les mesures per a les quals sol·licita ajuda. El certificat estarà signat per una persona tècnica competent, i no cal que aquest certificat d'eficiència energètica estiga registrat en el registre corresponent de la Comunitat Valenciana.  
h) Projecte, o memòria tècnica en el cas que no es requerisca projecte, on es descriguen adequadament les actuacions a realitzar, així com la situació de partida prèvia a la intervenció objecte de subvenció. Per a això caldrà aportar plànols o croquis delimitats juntament amb documentació fotogràfica a color de les zones que es veuran afectades per l'actuació, subscrita per persona tècnica competent o instal·ladora, si és el cas. En el projecte o memòria tècnica es justificarà el compliment de les exigències bàsiques del Document Bàsic d'Estalvi d'Energia DB-HE del Codi Tècnic de l'Edificació que siga aplicable a la tipologia per a la qual se sol·licita la subvenció.  
El projecte, o memòria tècnica ha d'incloure un Estudi de Gestió de Residus de construcció i demolició que aconseguisca que almenys el 70 % (en pes) dels residus de construcció i demolició generats es preparen per a ser reutilitzats i reciclats, i recuperació d'altres materials, incloses les operacions de farciment utilitzant residus per a substituir altres materials, signat per persona tècnica competent, o en defecte d'això declaració responsable signada per la representació de la persona beneficiària en el qual es compromet a complir i aportar tota la documentació necessària per a justificar el compliment del que s'ha indicat.  
  
Es justificarà que les actuacions previstes no causaran un perjudici significatiu al medi ambient o, si és el cas, les mesures correctores que s'adoptaran per a complir els criteris de la «Guia per al disseny i desenvolupament d'actuacions concordes amb el principi de no causar un perjudici significatiu al medi ambient», publicada pel Ministeri per a la Transició Ecològica i el Repte Demogràfic.  
i) Oferta signada per l'empresa o les empreses que executaran les actuacions a subvencionar, de data posterior a la de publicació d'aquesta convocatòria d'ajudes, la qual haurà d'incloure pressupost ben desglossat per partides, mesuraments, preus unitaris i totals, i IVA aplicable, així com el CIF de l'oferent.  
  
Huité. Ordenació, instrucció i resolució de la sol·licitud  
Quant a l'ordenació i instrucció del procediment, així com en el que respecta a la proposta, resolució i notificació de la concessió de l'ajuda sol·licitada, caldrà ajustar-se al que s'estableix en les bases reguladores novena, desena i onzena d'aquestes subvencions.  
  
Nové. Execució i justificació d'actuacions subvencionades  
1. El termini de presentació de la documentació justificativa de la totalitat de la subvenció concedida serà el establit en la base reguladora dotzena.  
Quan es justifique, almenys el percentatge que possibilite el deslliurament del 100 % de la subvenció, quan la forma de pagament de les subvencions s'ajuste al règim de deslliurament especial que per a determinades transferències corrents establisca la Llei de pressupostos de la Generalitat de cada exercici, sempre que això siga possible, d'acord amb el que s'estableix en la corresponent Llei de pressupostos, el termini de presentació de la documentació justificativa finalitzarà el 15 de febrer de 2026.  
Així mateix, les persones beneficiàries hauran de presentar abans del 15 de febrer de l'any següent al de la concessió de la subvenció una memòria final detallada de les activitats realitzades d'acord amb el programa presentat en el seu moment objecte de subvenció, en suport informàtic i, quan es requerisca en format paper, signada i segellada per la representació legal de la persona beneficiària. La no presentació de l'esmentada memòria és motiu de revocació, i del reintegrament procedent, de la subvenció concedida.  
2. La justificació d'aquestes ajudes haurà de realitzar-se davant l'òrgan instructor a través de la presentació de la documentació que, amb caràcter general, figura a continuació:  
a) Relació de la documentació aportada, datada i signada per la representació legal de la persona beneficiària de la subvenció.  
b) Certificat final d'obra subscrit per la direcció d'obra i la direcció d'execució de l'obra, si és el cas, en el cas de les actuacions de millora de l'envolupant tèrmica (tipologia 1).  
c) Certificat de la instal·lació tèrmica, subscrit per la persona directora de la instal·lació o instal·ladora autoritzada, registrada en l'òrgan competent de la comunitat o ciutat autònoma d'acord amb el RITE, en el cas de les actuacions sobre instal·lacions tèrmiques (tipologia 2).  
  
d) Certificat d'eficiència energètica obtingut una vegada realitzades les actuacions, subscrit per persona tècnica competent, en el qual s'acredite la millora mínima d'una lletra en la seua qualificació energètica, mesura en l'escala d'emissions de diòxid de carboni (kg CO2/m² any), i registrat en el registre de l'òrgan competent de la comunitat o ciutat autònoma. En el cas que l'edifici no comptara amb un procediment per a la seua qualificació energètica, memòria justificativa d'aconseguir almenys un 30 % d'estalvi d'energia primària amb les actuacions proposades.  
e) Declaració responsable de la persona beneficiària en la qual es faça constar el compliment de la normativa relativa a les infraestructures comunes de telecomunicacions i instal·lacions digitals, quan a l'actuació resulte aplicable el que es disposa en el Reial decret 346/2011, d'11 de març, pel qual s'aprova el Reglament regulador de les infraestructures comunes de telecomunicacions per a l'accés als serveis de telecomunicació a l'interior de les edificacions.  
f) Memòria d'actuació justificativa del compliment de les condicions imposades en la concessió de l'ajuda, segons el que s'estableix en la resolució de concessió de l'ajuda, amb indicació de les activitats realitzades i dels resultats obtinguts. Aquesta memòria és realitzada i subscrita per una persona tècnica titulada competent autora del projecte o de direcció de l'execució de l'actuació, indicant així mateix la data de conclusió de les actuacions.  
g) Informe que acredite l'adequada realització de les actuacions objecte de l'ajuda concedida d'acord amb la documentació presentada en la sol·licitud de la subvenció, emés per organisme de control o entitat de control que complisca els requisits tècnics establits en el Reial decret 410/2010, de 31 de març, pel qual es desenvolupen els requisits exigibles a les entitats de control de qualitat de l'edificació i als laboratoris d'assajos per al control de qualitat de l'edificació, per a l'exercici de la seua activitat o per entitat de control habilitada per al camp reglamentari de les instal·lacions tèrmiques regulades per la Llei 21/1992, de 16 de juliol, d'Indústria, i el Reial decret 2200/1995, de 28 de desembre, pel qual s'aprova el Reglament de la infraestructura per a la qualitat i la seguretat industrial, en l'especialitat o especialitats que millor s'adeqüen a la naturalesa de l'actuació.  
  
h) Relació certificada i còpia de les comandes i/o contractes relatius a les actuacions realitzades.  
i) Relació certificada i còpia de les factures i dels seus corresponents justificants bancaris de pagament, corresponents a la inversió elegible realitzada i que responguen al pressupost i contractes presentats. S'eximeix de l'obligació de presentar aquelles factures que tinguen un import inferior a 3.000 euros.  
j) Per als projectes amb una ajuda concedida inferior a 50.000,00 euros i de manera opcional, podrà entregar-se un compte justificatiu amb aportació de justificants de despesa, segons el que es preveu en l'article 72 del Reglament de la Llei 38/2003, de 17 de novembre, aprovat per Reial decret 887/2006, de 21 de juliol.  
k) Compte justificatiu en els termes i amb les condicions establides en l'apartat 5 de la base dotzena de l'annex I d'aquesta resolució.  
l) Certificats emesos per Hisenda estatal i autonòmica i per la Seguretat Social justificatius que la persona beneficiària de les ajudes compleix les seues obligacions tributàries i amb la Seguretat Social, segons el que es disposa en l'article 22 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, o bé declaració responsable d'estar al corrent en el compliment de les obligacions tributàries i enfront de la Seguretat Social, si la quantia de l'ajuda no supera els 10.000 euros per persona beneficiària, segons el que es disposa en la lletra c) de l'article 63 del Reial Decret llei 36/2020, de 30 de desembre, de 2020,llevat que la persona beneficiària haja autoritzat expressament en la seua sol·licitud a l'òrgan administratiu concedent per a consultar aquesta informació.  
m) Declaració responsable que acredite no haver sol·licitat o obtingut altres subvencions o ajudes per a la mateixa actuació o finalitat que la sol·licitada en el context d'aquest Programa d'ajudes, de qualsevol administració, organisme o entitat pública, nacional o internacional.  
  
n) Reportatge fotogràfic de les actuacions dutes endavant, que incloga fotografies de la situació de l'edifici després de les actuacions i, si és el cas, dels equips i instal·lacions principals finals objecte de l'ajuda, i on es mostre el cartell publicitari de l'actuació, i informació i enllaç al lloc d'internet de la persona beneficiària, en cas que en tinga, on s'informarà el públic del possible suport obtingut dels Fons Next Generation o PRTR i/o, si és el cas, de l'instrument de la Unió Europea que corresponga, fent una breu descripció de l'operació, de manera proporcionada al nivell de suport prestat, amb els seus objectius i resultats, i destacant el suport financer de la Unió Europea.  
  
o) Documentació justificativa de l'existència d'una comptabilitat separada o diferenciada per a totes les transaccions relacionades (ingressos i pagaments, inclòs, si és el cas, l'ingrés d'ajudes, pagaments a proveïdors, etc.).  
p) Declaració responsable, prèvia a la justificació per part dels destinataris últims de les ajudes, garantint el procés de contractació de les actuacions, l'existència d'una comptabilitat separada o diferenciada per a totes les transaccions relacionades, el compliment de les normes nacionals i comunitàries sobre requisits d'igualtat d'oportunitats i no discriminació aplicables a aquesta mena d'actuacions, el compliment de les normes mediambientals nacionals i comunitàries, i sobre desenvolupament sostenible i l'aplicació de mesures antifrau eficaces i proporcionades en l'àmbit de gestió del projecte objecte d'ajuda. Les convocatòries podran establir l'exempció de la totalitat o una part d'aquesta obligació per al cas que l'abast del compte justificatiu incloga les garanties requerides en aquest apartat.  
q) Documentació justificativa del compliment de l'indicat en la base reguladora sexta, apartat 8 b)mitjançant l'aportació del projecte o memòria tècnica on s'incloga un estudi de gestió de residus de construcció i demolició, així com del corresponent pla de gestió dels residus de construcció i demolició en el qual es concrete com s'aplicarà, segons el que estableix el Reial decret 105/2008, pel qual es regula la producció i gestió dels residus de construcció i demolició.  
  
La justificació d'això s'ha de fer de la forma següent:  
i) Per a la correcta acreditació del compliment de la valorització del 70 % dels residus de construcció i demolició (base 17.11.c), l'adjudicatari presentarà una memòria resum on es recollirà la quantitat total de residus generats, classificats per codis LER, i els certificats dels gestors de destinació, on s'indique el percentatge de valorització aconseguit en cadascuna de les instal·lacions. Els residus perillosos no valoritzables no es tindran en compte per a la consecució d'aquest objectiu.  
  
ii. El compliment de l'establiment de mesures per a realitzar una demolició selectiva s'acreditarà mitjançant els codis LER inclosos en els certificats expedits pels gestors com a justificació del lliurament dels residus generats. Aquests codis seran els corresponents a les fraccions retirades selectivament, com per exemple 170101, 170102, 170201, 170202, 170203, 170402, 170403 o 170405.  
iii. En el cas que es valoren residus en la mateixa obra, l'adjudicatari inclourà en la memòria resum la informació sobre les quantitats valorades, per codi LER i els mitjans utilitzats (planta mòbil, gestor, etc.).  
  
iv. En el cas que s'utilitzen àrids reciclats procedents de residus, l'adjudicatari inclourà en la memòria resum la documentació que acredite la compra d'aquests materials, en la qual indicarà la quantitat i el tipus de material.  
v) En cas que es produïsquen residus d'amiant, és necessari justificar el seu adequat tractament a través de la notificació prèvia del trasllat dels residus d'amiant des del lloc de generació fins al gestor de residus i els documents d'identificació dels trasllats de residus associats a aquests moviments, en aplicació del Reial decret 553/2020, de 2 de juny, pel qual es regula el trasllat de residus a l'interior del territori de l'Estat.  
  
En tot cas, si després d'haver fet l'activitat i acabat el termini per a justificar, s'haguera pagat només una part de les despeses en què s'haguera incorregut, a l'efecte de pèrdua del dret a la percepció de l'ajuda corresponent, s'aplicarà el principi de proporcionalitat.  
3. La documentació justificativa de la subvenció concedida es presentarà per mitjans telemàtics a través de l'enllaç que a aquest efecte figure en la resolució de concessió.  
4. El pagament de la subvenció s'ajustarà al que s'estableix en la base reguladora dotzena d'aquestes subvenciones.  
5. Qualsevol alteració de les condicions i dels requisits tinguts en compte per a la concessió de la subvenció, l'incompliment de l'objecte o la finalitat per a la qual la subvenció va ser atorgada, la falta de justificació o la justificació insuficient d'aquesta dins del termini establit a aquest efecte o l'obtenció concurrent de subvencions o ajudes atorgades per altres administracions públiques o ens públics o privats, quan l'objecte de les convocatòries siga coincident, podrà donar lloc a la pèrdua del dret al cobrament total o parcial de la subvenció o, si així procedira, al reintegrament de les quantitats percebudes, tot això en els termes establits en la base reguladora tretzena d'aquestes subvenciones.  
  
Desé. Publicitat de la subvenció concedida  
Les subvencions objecte d'aquesta convocatòria estan subjectes al que s'estableix en la base reguladora catorzena.  
  
Onzé. Tractament de dades de caràcter personal  
1. La presentació de la sol·licitud implica el coneixement i l'acceptació de les bases reguladores que comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en l'apartat de Protecció de dades de la web institucional de TURISME COMUNITAT VALENCIANA, en la següent adreça electrònica: https://www.turisme.gva.es/es/RGPD  
  
En concret, la informació bàsica del registre d'activitat del tractament és la següent:  
- Nom del tractament: Subvencions o ajudes econòmiques.  
- Identitat del responsable del tractament: TURISME COMUNITAT VALENCIANA.  
- Finalitat del tractament: gestió de les subvencions dirigides a persones i entitats, públiques o privades. Tramitació i resolució d'al·legacions i possibles recursos que es puguen derivar de l'expedient administratiu.  
- Exercici de dret: les persones interessades podran exercir els drets d'accés, rectificació, cancel·lació, oposició, supressió, portabilitat i limitació del tractament davant TURISME COMUNITAT VALENCIANA, bé adreçant-se per escrit a l'adreça de correu: rgpd\_dtovfrl@jhfdpfodx.hb, o bé de manera presencial o telemàtica accedint a l'enllaç següent: http://www.gva.es/va/proc19970  
3. Quan la persona sol·licitant, o el seu representant legal, aporte dades de caràcter personal de terceres persones, sense perjudici que tinga l'obligació d'emplenar l'annex IV de l'Ordre HFP/1030/2021, de 29 de setembre, tindrà l'obligació d'informar-los dels següents punts:  
  
- La comunicació d'aquestes dades a TURISME COMUNITAT VALENCIANA per al seu tractament en l'àmbit de les seues competències i d'acord amb els fins del procediment de concessió de l'ajuda sol·licitada.  
- La possibilitat que TURISME COMUNITAT VALENCIANA realitze consultes relacionades amb les seues dades per a comprovar, entre altres circumstàncies, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de TURISME COMUNITAT VALENCIANA en qualsevol moment.  
4. L'òrgan instructor de les ajudes recaptarà de qualsevol altra administració o entitat pública, la informació estrictament necessària per al seu atorgament. Les dades obtingudes només podran ser utilitzats per a la concessió i control d'aquestes ajudes i totes les persones que intervinguen en el procediment estaran subjectes al deure de confidencialitat al qual es refereix l'article 5.1.f del Reglament (UE) 2016/679.  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, TURISME COMUNITAT VALENCIANA podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
La potestat de verificació inclou verificar la identitat de les persones sol·licitants o, si és el cas, del seu representant legal i consultar, en la Base de Dades Nacional de Subvencions (BDNS), les subvencions i ajudes que li han sigut concedides i que la persona sol·licitant no està inhabilitada per a percebre subvencions.  
Dotzé. Pla de control de subvencions  
La comprovació material de l'efectiva realització de l'activitat subvencionada es farà segons el que s'estableix a aquest efecte en la base reguladora dissetena d'aquestes subvencions.  
Tretzé. Convocatòria en modalitat mixta amb préstecs FOCIT  
  
1. Aquesta convocatòria d'ajudes és compatible amb un esquema mixt de finançament. Per això, s'ofereix a les persones sol·licitants la possibilitat de completar la subvenció amb préstecs amb càrrec al fons financer de l'Estat per a la competitivitat turística (FOCIT) regulat pel Reial decret 1072/2021, de 7 de desembre, en el marc del PRTR (BOE 293, 08.12.2021).  
La informació relativa a aquests préstecs es publicarà en la pàgina web de l'Institut de Crèdit Oficial (https://www.ico.es/ico/lineas-ico), on figuraran les condicions financeres dels préstecs i les entitats bancàries mediadores en les quals s'ha de sol·licitar el préstec.  
2. Per a poder accedir als préstecs amb càrrec al FOCIT, les persones sol·licitants de les ajudes han de dirigir-se a qualssevol de les entitats mediadores, a fi de presentar una sol·licitud específica, que no substitueix a la prevista en l'article 12 d'aquesta convocatòria. L'entitat bancària mediadora ha d'analitzar i assumir el risc financer vinculat a l'import del préstec sol·licitat.  
3. Perquè l'operació de crèdit puga ser formalitzada, una vegada que siga preautoritzada pel banc mediador, és necessari que la sol·licitud de subvenció haja sigut concedida, conforme s'estableix en les bases reguladores d'aquesta convocatòria. En cas afirmatiu, la SETUR autoritzarà que l'ICO transferisca a l'entitat bancària mediadora els recursos del fons necessaris per a finançar el principal dels préstecs. En cas contrari, si no s'ha autoritzat la sol·licitud de subvenció, els préstecs FOCIT tampoc han de ser autoritzats, encara que estiga validada l'operació de crèdit pel banc mediador.  
4. En el cas que l'entitat mediadora no valide l'operació de crèdit, la persona sol·licitant haurà de decidir si vol seguir únicament amb la subvenció amb càrrec a aquesta convocatòria de subvencions.